
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3284 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο «ΚΛΑΣΙΚΕΣ ΣΠΟΥΔΕΣ» του Τμήματος Φιλο¬ 
λογίας του Πανεπιστημίου Κρήτης σύμφωνα με 
τον. 4485/17 (ΦΕΚ 114 Α'). 

2 Ιδρυση Διιδρυματικού Προγράμματος Μεταπτυ¬ 
χιακών Σπουδών με τίτλο «Θεατρικές και Κινημα¬ 
τογραφικές Σπουδές» του Τμήματος Φιλολογίας 
του Πανεπιστημίου Κρήτης και του Ινστιτούτου 
Μεσογειακών Σπουδών του Ιδρύματος Τεχνολο¬ 
γίας καΓΕρευνας. 


ΑΠΟΦΑΣΕΙΣ 

Αριθμ. Γενικού Πρωτ. 9214 (1) 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο «ΚΛΑΣΙΚΕΣ ΣΠΟΥΔΕΣ» τουΤμήματος Φιλο¬ 
λογίας του Πανεπιστημίου Κρήτης σύμφωνα με 
το ν. 4485/17 (ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(389η/21 -06-2018 τακτική συνεδρίαση) 

Έχοντας υπόψη: 

1 .Τις διατάξειςτουπ.δ. 296/1973 (ΦΕΚ239/τ.Α'/1973) 
περί καθορισμού του τίτλου και της έδρας του εν 
Κρήτη ιδρυθέντος Πανεπιστημίου, του ν.δ. 114/1974 
(ΦΕΚ 310/τ.Α'/1974) περί τροποποιήσεως και συμπλη- 
ρώσεως του ν.δ. 87/1973 (ΦΕΚ 159/τ.Α'/1973) «περί 
ιδρύσεως Πανεπιστημίων εις Θράκην και εις Κρήτην» 
και επεκτάσεως διατάξεων τινών αυτού εις άπαντα τα 
ΑΕΙ..., του ν. 259/1976 (ΦΕΚ 25/τ.Α'/1976) περί τροπο¬ 
ποιήσεως και συμπληρώσεως των περί Πανεπιστημίων 
Θράκης και Κρήτης κειμένων διατάξεων, τις διατάξεις 
του π.δ. 103/1983, (ΦΕΚ 48/τ.Α715.04.1983) - Αυτοδύ¬ 
ναμη λειτουργία του Πανεπιστημίου Κρήτης..., καθώς 
και της λοιπής νομοθεσίας περί Πανεπιστημίου Κρήτης. 


2. Το π.δ. 96/2013 (ΦΕΚ 133/τ.Α705.06.2013) για την 
«Κατάργηση - συγχώνευση τμημάτων - Μετονομασία Σχολής 
στο Πανεπιστήμιο Κρήτης», όπως τροποποιήθηκε και 
ισχύει με το π.δ. 128/2013 (ΦΕΚ 195/τ.Α'/17.09.2013), 
και τις εκδοθείσες μετ' αυτού Διαπιστωτικές Πράξεις του 
Πρύτανη, αριθμ. 10.953/31.07.2013,10.954/31.07.2013 
και 10.955/31.07.2013 (ΦΕΚ 1959/τΒ'/12.08.2013). Το 
ν. 4452/2017 (ΦΕΚ 17/τ.ΑΥΙ 5.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παρ. 4. 

3. Το ΦΕΚ 82/τ.ΥΟΔΔ/18-02-2016 και την αριθμ. 31460/ 
Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπιστωτική 
πράξη της Αναπληρώτριας Υπουργού Παιδείας, Έρευνας 
και Θρησκευμάτων όπου διαπιστώνεται ότι ο Καθηγητής 
Οδυσσέας-Ιωάννης Ζώρας, του Τμήματος Ιατρικής της 
Σχολής Επιστημών Υγείας του Π.Κ., έχει εκλεγεί Πρύτα¬ 
νης του Πανεπιστημίου Κρήτης με πλήρη θητεία, από 
23/02/2016. 

4. Την αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανε¬ 
πιστημίου Κρήτης, στις 01-12-2017 σε εφαρμογή των 
διατάξεων του ν. 4485/2017 (ΦΕΚ 114/τ.Α704-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114/τ.Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξειςτου Άρθρου 13 «Σύγκλητος» παρ. 2, εδ. 
ιε, Ιζ, ιη, του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΑΙ ΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114/τ.Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του Άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ" 
«Δεύτερος καιΤρίτος Κύκλος Σπουδών» του ν. 4485/2017 
(ΦΕΚ 114/τ.Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», καθώς και καθώς και άρθρ. 32-37 του ιδίου νόμου. 

8. Τις διατάξεις του Άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος καιΤρίτος Κύκλος Σπου¬ 
δών» του ως άνω νόμου. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3284/08.08.2018 


9. Τις διατάξεις του Άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114/τ.Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (ΦΕΚ 195/τ.Α7 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189/τ.Α7 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ 130/τ.Α') 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ 156/τ.Α704-09-2009), του άρθρου 
14 και του άρθρου 15 καθώς και την εκδοθείσα αριθμ. 
Φ5/89656/Β3/2007 υπουργική απόφαση «Εφαρμογή 
του Συστήματος Συσσώρευσης Πιστωτικών Μονάδων» 
(ΦΕΚ 1466/τ.Β'/13-08-2007). 

12. Τις διατάξεις του άρθρου 2 του ν. 3861/2010 
(ΦΕΚ 112/τ.Α713-07-2010) «Ενίσχυση της διαφάνειας με 
την υποχρεωτική ανάρτηση νόμων και πράξεων των κυ¬ 
βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις», όπως αντικαταστάθηκε, συμπληρώθηκε, τροποποι¬ 
ήθηκε και ισχύουν με τις διατάξεις του άρθρου 23 του 
ν. 4210/2013 (ΦΕΚ 254/τ.Α721 -11 -2013), του άρθρου 197 
του ν. 4281/2014 (ΦΕΚ 160/τ.Α78-8-2014), του άρθρου 
31 του π.δ. 28/2015 (ΦΕΚ 34/τ.Α723-3-2015) περί "κω¬ 
δικοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚ 147/τ.Α708-08-2016 καθώς και την εκδοθείσα 
αριθμ. ΥΠΟΙΚΔ61127865/ΕΞ2010/30-09-2010 απόφαση. 

13. Την αριθμ. 216772/Ζ1 (ΦΕΚ 4334/τ.Β712-12-2017) 
υπουργική απόφαση που αφορά τον «Τρόπο κατάρτι¬ 
σης του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχι¬ 
ακών Σπουδών» και τις εγκυκλίους εφαρμογής αριθμ. 
163204/Ζ1/29-09-2017 «Εφαρμογή των διατάξεων του 
ν. 4485/2017 (ΑΊ14) για θέματα μεταπτυχιακών σπουδών 
και εκπόνησης διδακτορικών διατριβών-λοιπά θέματα 
ΑΔΑ: ΨΙΜΖ4653ΠΣ-0Ρ2 και ιδίως το εδ. 3, αριθμ. 164530/ 
Ζ1/03-10-2017 «Άμεσες ενέργειες και χρονοδιάγραμμα 
όσον αφορά τη λειτουργία των Ειδικών Λογαριασμών 
Κονδυλίων Έρευνας (Ε.Λ.Κ.Ε.) των Α.Ε.Ι. μετά τη δημο¬ 
σίευση του ν. 4485/2017 (ΑΊ14), αριθμ. 203446/Ζ1/ 
22-11-2017 «Διευκρινίσεις σχετικά με την εφαρμογή 
διατάξεων του ν. 4485/2017 (ΑΊ14), αριθμ. 227378/ 
Ζ1/22.12.2017 «Εφαρμογή τωνδιατάξεων του ν. 4485/2017 
(Α' 114) για θέματα μεταπτυχιακών σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου συνεδρίαση 385η/ 
29-03-2018 με την οποία εγκρίνεται η επανίδρυση του 
Προγράμματος Μεταπτυχιακών Σπουδών με τίτλο 


«ΚΛΑΣΙΚΕΣ ΣΠΟΥΔΕΣ» του Τμήματος Φιλολογίας του 
Πανεπιστημίου Κρήτης σε εφαρμογή του ν. 4485/2017 
(ΦΕΚ 114/τ.Α') και σύμφωνα με την εισήγηση της αριθμ. 
9ης/7-3-2018 συνεδρίασης της Συνέλευσης του Τρήμα¬ 
τος Φιλολογίας, όπως αυτή διαβιβάζεται δια της Επιτρο¬ 
πής Μεταπτυχιακών Σπουδών του Ιδρύματος (συνεδρί¬ 
αση με αριθμ. 4/27.03.2018). 

16. Το απόσπασμα πρακτικών της Συνέλευσης του 
Τμήματος Φιλολογίας του Πανεπιστημίου Κρήτης (συ¬ 
νεδρίαση αριθμ. 11 η/23-05-2018) σχετικά με την κα¬ 
τάρτιση του Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 
«ΚΛΑΣΙΚΕΣ ΣΠΟΥΔΕΣ» του Τμήματος Φιλολογίας του 
Πανεπιστημίου Κρήτης και το απόσπασμα πρακτικών 
της με αριθμ. 6/19.06.2018 συνεδρίασης της Επιτροπής 
Μεταπτυχιακών Σπουδών του Πανεπιστημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 
«ΚΛΑΣΙΚΕΣ ΣΠΟΥΔΕΣ» του Τμήματος Φιλολογίας του Πα¬ 
νεπιστημίου Κρήτης, όπως αυτός κατατέθηκε και έχει 
ως ακολούθως: 

Εισαγωγή: Γνωστικό αντικείμενο - 

Σκοπός του προγράμματος. 

Γνωστικό αντικείμενο του Προγράμματος είναι οι 
Κλασικές Σπουδές, συγκεκριμένα η μελέτη των πολιτι¬ 
σμών, των γλωσσών και της γραμματείας της κλασικής 
αρχαιότητας. Στόχος του Προγράμματος είναι η παροχή 
εξειδικευμένης γνώσης σχετικά με ποικίλες πτυχές της 
αρχαιογνωσίας, καθώς και η εμβάθυνση στην ερμηνεία 
της αρχαίας γραμματείας και η έρευνα στη μελέτη σημα¬ 
ντικών πτυχών του αρχαίου κόσμου.Το Πρόγραμμα πα¬ 
ρέχει στους ενδιαφερομένους τη δυνατότητα να έλθουν 
σε επαφή με σύγχρονες και διεπιστημονικές μεθόδους 
προσέγγισης του αρχαίου κόσμου. Επιδίωξη του Προ¬ 
γράμματος είναι επίσης η προετοιμασία των αποφοίτων 
του για διδακτορικές σπουδές και η εκπαίδευση ειδι¬ 
κευμένων επιστημόνων και ερευνητών/τριών που θα 
στελεχώσουν Ερευνητικά Κέντρα και Πανεπιστημιακά 
Τμήματα του εσωτερικού και του εξωτερικού. Για την 
παρακολούθηση του Προγράμματος δεν προβλέπονται 
τέλη φοίτησης. 

1. Δομή και κανόνες λειτουργίας του Π.Μ.Σ. 

Η δομή, η οργάνωση και η λειτουργία του Π.Μ.Σ. 
«Κλασικές Σπουδές» του Τμήματος Φιλολογίας του Πα¬ 
νεπιστημίου Κρήτης διέπονται από τις διατάξεις της 
ισχύουσας νομοθεσίας για τα Α.Ε.Ι. και για τις μεταπτυχι¬ 
ακές σπουδές (διατάξεις του ν. 4485/2017, ΦΕΚ 114/τ.Α7 
4-8-2017 και ιδίως των άρθρων 30,31,32,33,34,35,36, 
37,43,44,45, όπως ισχύουν), από την απόφαση Έγκρι¬ 
σης του Π.Μ.Σ. «Κλασικές Σπουδές», από τον Κανονισμό 
Μεταπτυχιακών Σπουδών του Πανεπιστημίου Κρήτης, 
και από τα λοιπά γενικά κανονιστικά κείμενα του Πανε¬ 
πιστημίου και του Τμήματος, καθώς και από τον παρόντα 
Κανονισμό του Π.Μ.Σ. «Κλασικές Σπουδές». 




Τεύχος Β' 3284/08.08.2018 

1.1. Για την οργάνωση και τη λειτουργία του Π.Μ.Σ. 
«Κλασικές Σπουδές» του Τμήματος Φιλολογίας του Πα¬ 
νεπιστημίου Κρήτης αρμόδια όργανα είναι η Σύγκλητος 
του Πανεπιστημίου Κρήτης, η Επιτροπή Μεταπτυχια¬ 
κών Σπουδών του Πανεπιστημίου Κρήτης, η Συνέλευση 
του Τμήματος Φιλολογίας του Πανεπιστημίου Κρήτης, 
η Συντονιστική Επιτροπή (Σ.Ε.) του Π.Μ.Σ. «Κλασικές 
Σπουδές» και ο/η Διευθυντής/ύντρια και ο/η αναπλη- 
ρωτής/ρώτριαΔιευθυντής/ύντριατου Π.Μ.Σ. «Κλασικές 
Σπουδές». 

1.2. Η Συντονιστική Επιτροπή (Σ.Ε.) του Π.Μ.Σ. «Κλασι¬ 
κές Σπουδές» απαρτίζεται από πέντε (5) μέλη Δ.Ε.Π. του 
Τμήματος τα οποία έχουν αναλάβει μεταπτυχιακό έργο 
και εκλέγονται από τη Συνέλευση του Τμήματος Φιλολο¬ 
γίας με διετή θητεία. Ως μεταπτυχιακό έργο εννοούνται 
τα σεμιναριακά μαθήματα (που στον παρόντα Κανονισμό 
αποκαλούνται και «σεμινάρια» ή «μεταπτυχιακά σεμινά¬ 
ρια»), η επίβλεψη σεμιναριακών εργασιών και της διπλω¬ 
ματικής εργασίας, η εποπτεία ασκήσεων και ερευνητικού 
έργου που ανατίθεται σε μεταπτυχιακούς/κές φοιτητές/ 
τριες στο πλαίσιο του Π.Μ.Σ. Πρόεδρος της Συντονιστικής 
Επιτροπής είναι ο/η Διευθυντής/ύντρια του Π.Μ.Σ. 

1.3. Ο/Η Διευθυντής/ύντρια και ο/η αναπληρωτής/ 
ρώτρια Διευθυντής/ύντρια του Π.Μ.Σ. «Κλασικές Σπου¬ 
δές» είναι μέλη Δ.Ε.Π. του Τομέα Κλασικών Σπουδών του 
Τμήματος Φιλολογίας του Πανεπιστημίου Κρήτης στη 
βαθμίδα του καθηγητή ή αναπληρωτή καθηγητή και ορί¬ 
ζονται από τη Συνέλευση του Τμήματος. Η θητεία του 
Διευθυντή/ύντριας και του/της αναπληρωτή/ρώτριας 
Διευθυντή/ύντριας είναι διετής με δυνατότητα να ανα¬ 
νεωθεί για μία (1) μόνο συνεχόμενη θητεία. Ο ορισμός 
του διευθυντή του Π.Μ.Σ γίνεται από τη Συνέλευση του 
Τμήματος στο τέλος του ακαδημαϊκού έτους και για δύο 
(2) χρόνια με έναρξη θητείας την αρχή (1 η Σεπτεμβρίου) 
του επόμενου της εκλογής ακαδημαϊκού έτους. 

1.4. Οι διατάξεις του Κανονισμού του Π.Μ.Σ. «Κλασικές 
Σπουδές» εξειδικεύουν και συμπληρώνουν το νομοθε¬ 
τικό πλαίσιο που διέπει τις μεταπτυχιακές σπουδές και 
ρυθμίζουν θέματα λειτουργίας του Π.Μ.Σ. «Κλασικές 
Σπουδές», τα οποία δεν ρυθμίζονται από την κείμενη 
νομοθεσία, αλλά είτε παρέχονται για αυτά σχετικές εξου¬ 
σιοδοτήσεις από τον νόμο, είτε αποτελούν αντικείμενο 
ρυθμιστικών ή εξουσιοδοτικών αποφάσεων της Επι¬ 
τροπής Μεταπτυχιακών Σπουδών του Πανεπιστημίου 
Κρήτης και της Συνέλευσης του Τμήματος Φιλολογίας 
του Πανεπιστημίου Κρήτης. 

1.5. Για τη διευθέτηση κάθε οργανωτικού, διοικητικού, 
φοιτητικού, εκπαιδευτικού ή ακαδημαϊκού ζητήματος 
του Π.Μ.Σ. «Κλασικές Σπουδές», του οποίου η ρύθμιση 
δεν προβλέπεται από την κείμενη νομοθεσία, ή από τις 
αποφάσεις των παραπάνω αρμοδίων οργάνων και τον 
παρόντα Κανονισμό Λειτουργίας του Π.Μ.Σ. «Κλασικές 
Σπουδές», αρμόδια είναι η Συνέλευση του Τμήματος Φι¬ 
λολογίας του Πανεπιστημίου Κρήτης. 

2. Αρμοδιότητες της Σ.Ε. του Π.Μ.Σ. 

2.1. Αρμόδια για την παρακολούθηση και τον συντο¬ 
νισμό λειτουργίας του Π.Μ.Σ. «Κλασικές Σπουδές» είναι 
η Συντονιστική Επιτροπή του (Σ.Ε.). 


2.2. Η Σ.Ε. εποπτεύει τις εξετάσεις εισαγωγής φοι- 
τητών/τριών στο Πρόγραμμα, συγκροτεί την τριμελή 
εξεταστική επιτροπή και διαβιβάζει στη Συνέλευση του 
Τμήματος προς επικύρωση τα αποτελέσματα των εισα¬ 
γωγικών εξετάσεων, κατά τα οριζόμενα στο άρθρο 15 
του παρόντος. 

2.3. Η Συντονιστική Επιτροπή: 

2.3.1. Εισηγείται στη Συνέλευση τον/την ακαδημαϊκό/ή 
σύμβουλο κάθε εισαγομένου/ης στο Π.Μ.Σ. (βλ. άρθρο 
8 του παρόντος), 

2.3.2. εγκρίνει τη συμμετοχή των μεταπτυχιακών φοι- 
τητών/τριών του Π.Μ.Σ. σε προσφερόμενα σεμινάρια 
συναφούς γνωστικού αντικειμένου άλλων Π.Μ.Σ. του 
Τμήματος ή άλλωνΤμημάτωντου Πανεπιστημίου Κρήτης 
ή άλλων Π.Μ.Σ. της ημεδαπής και της αλλοδαπής, 

2.3.3. εξετάζει τις αιτήσεις των μεταπτυχιακών φοιτη- 
τών/τριών για εκπόνηση μεταπτυχιακής Διπλωματικής 
Εργασίας (Δ.Ε.), 

2.3.4. ορίζει τον/την επιβλέποντα/ουσα καθηγητή/γή- 
τρια κάθε μεταπτυχιακής Διπλωματικής Εργασίας (Δ.Ε.) 
με σύμφωνη γνώμη της Γενικής Συνέλευσης του Τομέα 
και της Συνέλευσης του Τμήματος, 

2.3.5. εγκρίνει τους προτεινόμενους τίτλους Δ.Ε., και 

2.3.6. συγκροτεί τις τριμελείς εξεταστικές επιτροπές 
για την έγκριση της Δ.Ε. σύμφωνα με τα οριζόμενα στο 
αρ. 10, παρ. 2 του παρόντος. 

2.4. Η Σ.Ε. αποφασίζει για τη δυνατότητα εκπόνησης 
των σεμιναριακών εργασιών και των Δ.Ε. σε άλλη γλώσ¬ 
σα πλην της ελληνικής, ύστερα από αιτιολογημένη σχετι¬ 
κή αίτηση του/της ενδιαφερόμενου/νης φοιτητή/τήτριας 
και σχετική εισήγηση του/της Διευθυντή/ύντριας του 
Π.Μ.Σ. «Κλασικές Σπουδές» και του/της επιβλέποντα/ 
ουσας καθηγητή/γήτριας. 

2.5. Η Σ.Ε. αποφασίζει για τις αιτήσεις μερικής φοίτη¬ 
σης των μεταπτυχιακών φοιτητών/τριών σύμφωνα με 
τα προβλεπόμενα στο άρθρο 6 παρ. 9 του παρόντος. 

2.6. Η Σ.Ε. προτείνει στη Συνέλευση τους τίτλους και 
το περιεχόμενο των μαθημάτων, καθώς και την τροπο¬ 
ποίηση του Προγράμματος Σπουδών κατά τα οριζόμενα 
στο άρθρο 7 του παρόντος (παρ. 4 και 5, αντίστοιχα). 

2.7. Η Σ.Ε. γνωμοδοτεί στη Συνέλευση για την ανάθε¬ 
ση της διδασκαλίας των μαθημάτων του Π.Μ.Σ. κατά τα 
οριζόμενα στο άρθρο 18 του παρόντος. 

2.8. Η Σ.Ε. αποφασίζει για την πρόσκληση καθηγητών, 
επιστημόνων κ.α. για διαλέξεις στο πλαίσιο του Προ¬ 
γράμματος και εισηγείται στη Συνέλευση, εφόσον από 
την πρόσκληση προκύπτει δαπάνη. 

2.9. Η Σ.Ε. εισηγείται στη Συνέλευση του Τμήματος για 
τις προβλεπόμενες από τον Νόμο και τον παρόντα Κανο¬ 
νισμό περιπτώσεις διαγραφής φοιτητών/τριών. 

3. Αρμοδιότητες του/της Διευθυντή/ύντριας 
του Π.Μ.Σ. «Κλασικές Σπουδές» 

3.1 Ο/Η Διευθυντής/ντρια του Π.Μ.Σ. «ΚλασικέςΣπου¬ 
δές» είναι μέλος της Σ.Ε. του Π.Μ.Σ. και ορίζεται μαζί με 
τον/την Αναπληρωτή/ρώτριά του, ο οποίος επίσης είναι 
μέλος της Σ.Ε., με απόφαση της Συνέλευσης του Τμήμα¬ 
τος για διετή θητεία. Προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδας του αναπλη- 

ρωτή, είναι του ιδίου ή συναφούς γνωστικού αντικει¬ 
μένου με το γνωστικό αντικείμενο του Π.Μ.Σ. και ασκεί 
τα καθήκοντα που ορίζονται στο νόμο και στον κανονι¬ 
σμό Μεταπτυχιακών Σπουδών. Ο/Η Διευθυντής/θύντρια 
και ο/η Αναπληρωτής/ρώτριά του δεν μπορούν να έχει 
περισσότερες από δύο (2) συνεχόμενες θητείες και δεν 
δικαιούνται επιπλέον αμοιβή για το διοικητικό τους έργο 
ως Διευθυντών ή Αναπληρωτών. 

3.2 Ο/Η Διευθυντής/ντρια του Π.Μ.Σ. «Κλασικές Σπου¬ 
δές» παρουσιάζει στη Γενική Συνέλευση του Τομέα και 
στη Συνέλευση τουΤμήματοςτις γνώμες, εισηγήσεις και 
αποφάσεις τηςΣ.Ε. 

3.3 Ο/Η Διευθυντής/ύντρια του Π.Μ.Σ. έχει την ευθύνη 
για την ομαλή οργάνωση και λειτουργία των προσφε- 
ρόμενων μεταπτυχιακών σεμιναρίων και των λοιπών 
διδακτικών και ερευνητικών δραστηριοτήτων του Π.Μ.Σ. 

3.4 Ο/Η Διευθυντής/ύντρια του Π.Μ.Σ. ασκεί όλες τις 
επιμέρους αρμοδιότητες που απορρέουν από τον παρό¬ 
ντα Κανονισμό και εισηγείται στα αρμόδια όργανα του 
Ιδρύματος για κάθε θέμα που αφορά στην αποτελεσμα¬ 
τική λειτουργία του Προγράμματος. 

4. Αριθμός των μεταπτυχιακών φοιτητών/τριών 

Ο μέγιστος αριθμός των φοιτητών/τριών που εισάγο- 
νται στο Πρόγραμμα ορίζεται σε 15 για κάθε ακαδημαϊ¬ 
κό έτος. Ο μέγιστος αριθμός μεταπτυχιακών φοιτητών/ 
τριών ανά διδάσκοντα στο Πρόγραμμα ορίζεται σε δέκα 
(10). Ως υπεράριθμοι/θμες εγγράφονται φοιτητές/ήτρι- 
ες σύμφωνα με τις προβλέψεις του άρ. 34, παρ. 8 του 
ν. 4485/2017, και μόνο ένας (1) κατ'έτος. Ως υπεράριθμοι/ 
θμες εγγράφονται επίσης στο Π.Μ.Σ. «Κλασικές Σπουδές» 
ημεδαποί και αλλοδαποί υπότροφοι του Ι.Κ.Υ. καθώς και 
αλλοδαποί υπότροφοι άλλων θεσμικών φορέων. 

5. Προκήρυξη εισαγωγικών εξετάσεων, 
προϋποθέσεις συμμετοχής και διαδικασία 
επιλογής φοιτητών 

5.1 Οι εισαγωγικές εξετάσεις στο Π.Μ.Σ. «Κλασικές 
Σπουδές» διενεργούνται κατά το πρώτο δεκαπενθήμε¬ 
ρο του Σεπτεμβρίου και κατά το πρώτο δεκαπενθήμερο 
του Ιανουάριου κάθε ακαδημαϊκού έτους σε ύλη που 
ανακοινώνεται τουλάχιστον τρεις μήνες νωρίτερα, και, 
εφόσον οι υποψήφιοι /ες δεν έχουν προσκομίσει πιστο¬ 
ποιητικό γλωσσομάθειας, στην ξένη γλώσσα που έχουν 
δηλώσει ότι κατέχουν. Κατά τον ίδιο χρόνο και ύστερα 
από σχετική εισήγηση του Τομέα Κλασικών Σπουδών, 
το Τμήμα ανακοινώνει τον αριθμό των θέσεων που προ¬ 
κηρύσσονται. 

5.2 Η διεξαγωγή των εξετάσεων προκηρύσσεται από 
τη Γραμματεία του Τμήματος Φιλολογίας με σχετική ανα¬ 
κοίνωση στην ιστοσελίδα του Τμήματος και με δημοσί¬ 
ευση στον Τύπο. Στις ίδιες ανακοινώσεις προσδιορίζεται 
η εξεταστέα ύλη και ο αριθμός των φοιτητών/τριών που 
μπορούν να εισαχθούν. 

5.3 Μερική αναθεώρηση της εξεταστέας ύλης μπορεί 
να γίνεται σε κάθε ακαδημαϊκό έτος. 

5.4 Οι εξετάσεις διενεργούνται στην ελληνική γλώσσα. 

5.5 Δεκτοί/ές ως υποψήφιοι/ες για τις εισαγωγικές εξετά¬ 
σεις στο Π.Μ.Σ. «Κλασικές Σπουδές» γίνονται κάτοχοι τίτλου 


του πρώτου κύκλου σπουδών Α.Ε.Ι. της ημεδαπής, καθώς 
και πτυχιούχοι ομοταγών ιδρυμάτων της αλλοδαπής. 

5.6 Τα διπλώματα των πτυχιούχων Τμημάτων και 
Σχολών ομοταγών ιδρυμάτων της αλλοδαπής πρέπει 
να έχουν αναγνωριστεί ή να είναι κατατεθειμένα για 
αναγνώριση από τον Διεπιστημονικό Οργανισμό Ανα¬ 
γνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.), σύμφωνα με το ν. 3328/2005 (ΦΕΚ 80/ 
τ.Α71 -4-2005). 

5.7 Μεταπτυχιακοί/κές φοιτητές/ήτριες των οποίων ο 
τίτλος σπουδών πρώτου κύκλου προέρχεται από ομοτα- 
γές ίδρυμα της αλλοδαπής μπορούν να εγγραφούν στο 
Π.Μ.Σ. «Κλασικές Σπουδές» αν επιτύχουν στις εισαγωγι¬ 
κές εξετάσεις. Προϋπόθεση απονομής του Διπλώματος 
Μεταπτυχιακών Σπουδών σε αυτούς τους/τις φοιτητές/ 
ήτριες είναι να προσκοσμίσουν την αναγνώριση του 
τίτλου σπουδών πρώτου κύκλου από τον Δ.Ο.Α.Τ.Α.Π., 
σύμφωνα με τα προβλεπόμενα στο άρθρο 34, παρ. 7, 
του ν.4485/2017. 

5.8 Για τους/τις αλλοδαπούς/ές υποψηφίους/ες που 
δεν κατέχουν πτυχίο ελληνικού Α.Ε.Ι., απαραίτητη προ¬ 
ϋπόθεση, εκτός από την αναγνώριση του πτυχίου τους, 
είναι η επαρκής γνώση της ελληνικής γλώσσας. 

5.9 Στερούνται δικαιώματος συμμετοχής στο Π.Μ.Σ. 
«Κλασικές Σπουδές» όσοι/ες είναι παράλληλα εγγεγραμ- 
μένοι/ες σε άλλο Π.Μ.Σ. στην Ελλάδα ή/και το εξωτερικό. 

5.10 Οι υποψήφιοι/ες οφείλουν να καταθέσουν: 

α. Αίτηση συμμετοχής στις εισαγωγικές εξετάσεις του 
Π.Μ.Σ. «Κλασικές Σπουδές». 

β. Επικυρωμένο αντίγραφο πτυχίου ή, σε περίπτωση 
που ο/η υποψήφιος/α δεν έχει ακόμα ορκιστεί, βεβαίω¬ 
ση περάτωσης σπουδών. Για τους/τις πτυχιούχους των 
Α.Ε.Ι. εξωτερικού απαιτείται το επικυρωμένο αντίγρα¬ 
φο πτυχίου να συνοδεύεται από επίσημη μετάφραση 
και από πιστοποιητικό αντιστοιχίας ή ισοτιμίας από τον 
Δ.Ο.Α.Τ.Α.Π. ή βεβαίωση του Δ.Ο.Α.Τ.Α.Π. ότι έχουν ήδη 
καταθέσει το πτυχίο τους για αναγνώριση. 

γ. Πιστοποιητικό σπουδών με αναλυτική βαθμολογία 
προπτυχιακών μαθημάτων, στο οποίο πρέπει να ανα¬ 
γράφεται και ο βαθμός πτυχίου. 

δ. Βιογραφικό σημείωμα στο οποίο να αναφέρονται 
αναλυτικά οι σπουδές, η επιστημονική δραστηριότητα, 
και ενδεχόμενη επαγγελματική ή/και ερευνητική εμπει¬ 
ρία του/της υποψήφιου/ιας. 

ε. Αντίγραφα πιστοποιητικών γνώσης ξένων γλωσσών. 
Το επίπεδο γλωσσομάθειας που απαιτείται είναι το επί¬ 
πεδο Β2 συγκεκριμένα, για την αγγλική γλώσσα: επιπέ¬ 
δου Εοννθς για τη γαλλική: ΩΕΕΓ Β2, για τη γερμανική: 
ΖΕΡΓΠΡΙΚΑΤΒ2, για την ιταλική: ΟΕΕΙ 3. 

στ. Σύντομη έκθεση μαθησιακών-ερευνητικών ενδια¬ 
φερόντων (500-1000 λέξεων). 

ζ. Φωτοτυπία δελτίου αστυνομικής ταυτότητας ή δια¬ 
βατηρίου για τους/τις αλλοδαπούς/ές υποψηφίους/ες. 

η. Οποιαδήποτε επικουρικά στοιχεία (συστατικές επι¬ 
στολές, δημοσιεύσεις, βραβεία, πτυχιακές ή σεμιναριακές 
εργασίες κ.ά.), που ο/η υποψήφιος/α κρίνει ότι θα βοηθή¬ 
σουν στην πληρέστερη αξιολόγηση της αίτησής του/της. 

θ. Πιστοποιητικό επάρκειας ελληνικής γλώσσας για 
τους/τις αλλοδαπούς/ές υποψήφιους/ες. 

5.11 Ημερομηνία λήξης για την υποβολή αιτήσεων 
συμμετοχής στις εισαγωγικές εξετάσεις είναι η 31 η Ιου¬ 
λίου και η 30ή Νοεμβρίου εκάστου έτους. 

5.12 Οι αιτήσεις και τα απαραίτητα δικαιολογητικά κα¬ 
τατίθενται εμπρόθεσμα στη Γραμματεία του Τμήματος 
Φιλολογίας, η οποία, αφού ελέγξει την πληρότητά τους, 
τα διαβιβάζει στη Σ.Ε. Η Σ.Ε. παραλαμβάνει και ελέγχει 
τα δικαιολογητικά των υποψηφίων και διενεργεί τη δια¬ 
δικασία επιλογής των μεταπτυχιακών φοιτητών. 

5.13 Η επιλογή των εισακτέων γίνεται με γραπτές και 
προφορικές εξετάσεις, στις οποίες δικαιούνται να πά¬ 
ρουν μέρος υποψήφιοι που έχουν συγκεντρώσει στο 
πτυχίο τους γενική βαθμολογία «άριστα» ή «λίαν καλώς», 
ή και «καλώς» σε περίπτωση που η μέση βαθμολογία των 
μαθημάτων στο γνωστικό αντικείμενο του Π.Μ.Σ. (όχι 
λιγότερων από δέκα) είναι τουλάχιστον επτά και μισό 
(7,5) στη δεκάβαθμη κλίμακα. 

5.14 Οι εξετάσεις διενεργούνται από τριμελή επιτροπή, 
υπό την εποπτείατηςΣ.Ε. Οι υποψήφιοι που συγκεντρώ¬ 
νουν στις γραπτές εξετάσεις βαθμό τουλάχιστον'λίαν κα- 
λώς' έχουν το δικαίωμα να προσέλθουν σε προφορική 
εξέταση και συνέντευξη, με την ολοκλή ρωση των οποίων 
θα διαμορφωθεί, ύστερα από συμψηφισμό, και η τελική 
βαθμολογία τους. Στο τελικό αυτό αποτέλεσμα, οι επιμέ- 
ρους βαθμολογίες υπολογίζονται με τον ακόλουθο τρόπο: 

1. με συντελεστή βαρύτητας 0.5, γραπτή εξέταση μα¬ 
θημάτων ειδίκευσης, 

2. με συντελεστή βαρύτητας 0.3, ο βαθμός πτυχίου 
(ΒΠ) σε συνάρτηση με τον μέσο όρο των συναφών με το 
ΠΜΣ προπτυχιακών μαθημάτων (ΜΟΣΜ), και του λόγου 
του πλήθους αυτών (Σβ) προς το συνολικό πλήθος των 
μαθημάτων όπως αναγράφονται στην αναλυτική βαθ¬ 
μολογία (Σα). Εφαρμόζεται ο αλγόριθμος 

[ΒΠ X (1- Σβ/Σα)] + [ΜΟΣΜ X (Σβ/Σα)] 

3. με συντελεστή βαρύτητας 0.2, προφορική εξέταση 
και συνέντευξη, συνυπολογιζομένης και της ποιότητας 

του φακέλου του υποψηφίου. 

Σε περίπτωση ισοβαθμίας γίνονται δεκτοί όλοι οι ισο- 
βαθμούντες υποψήφιοι, άνδρες και γυναίκες. 

5.15 Μετά την περάτωση των διαδικασιών αυτών, οι 
πίνακες των επιτυχόντων προωθούνται από τη Σ.Ε. του 
Π.Μ.Σ. για επικύρωση απάτη Συνέλευση του Τμήματος, 
ώστε να δημοσιοποιηθούν από τη Γραμματεία του Τμή- 
ματος πριν από την 1 η Οκτωβρίου και την 1 η Φεβρου¬ 
άριου, αντίστοιχα. 

5.16 Όλοι οι υποψήφιοι έχουν πρόσβαση στα διορ¬ 
θωμένα γραπτά τους καθώς και στο σύνολο της βαθ¬ 
μολογίας για μια εβδομάδα μετά την ανακοίνωση των 
αποτελεσμάτων. 

5.17 Έγγραφη ένσταση κατά του πίνακα των επιτυχό- 
ντων είναι δυνατόν να διατυπωθεί εντός τριών (3) εργά¬ 
σιμων ημερών απάτην ημερομηνία ανακοίνωσής του. Η 
ένσταση κρίνεται τελεσίδικα από επιτροπή που ορίζει η 
Συνέλευση του Τμήματος. 

5.18 Οι επιτυχόντες/ούσες οφείλουν να εγγραφούν 
στο Π.Μ.Σ. «Κλασικές Σπουδές» εντός δέκα (10) ημερών 
από την ανακοίνωση του πίνακα επιτυχόντων/ουσών. 


6. Διάρκεια φοίτησης 

6.1 Το Π.Μ.Σ. «Κλασικές Σπουδές» έχει διάρκεια τεσ¬ 
σάρων (4) εξαμήνων. 

6.2 Η ανώτατη διάρκεια φοίτησης για την απόκτηση 
του Διπλώματος Μεταπτυχιακών Σπουδών (Δ.Μ.Σ.) πέ¬ 
ραν των τεσσάρων (4) εξαμήνων ορίζεται σε τέσσερα 
(4) επιπλέον εξάμηνα. 

6.3 Η Δ.Ε. υποβάλλεται ανυπερθέτως ως το τέλος του 
πέμπτου εξαμήνου για την πλήρη φοίτηση και ως το τέ¬ 
λος του όγδοου εξαμήνου για τη μερική φοίτηση και 
αφού ο/η μεταπτυχιακός/ή φοιτητής/τρια έχει επιτύχει 
στα προβλεπόμενα έξι Σεμινάρια τα οποία παρακολού¬ 
θησε. 

6.4 Σε περίπτωση που μεταπτυχιακός/ή φοιτητής/ 
ήτρια βρίσκεται στο στάδιο συγγραφής της Δ.Ε. και 
δεν την ολοκληρώσει εντός της προβλεπόμενης από 
τον παρόντα Κανονισμό ανώτατης διάρκειας σπουδών 
δικαιούται να υποβάλει άπαξ αιτιολογημένη αίτηση για 
παράταση των σπουδών του/της προς τη Συνέλευση 
του Τμήματος Φιλολογίας, η οποία αποφασίζει ύστερα 
από σχετική εισήγηση του/της επιβλέποντα/ουσας κα- 
θηγητή/τριας και της Σ.Ε. του Π.Μ.Σ. Η παράταση δεν 
μπορεί να είναι μεγαλύτερη των δύο (2) συνεχόμενων 
ακαδημαϊκών εξαμήνων. 

6.5 Σε περίπτωση που η υποβληθείσα Δ.Ε. κρίνεται 
ανεπαρκής, μπορεί να δοθεί στον/στην φοιτητή/ήτρια, 
με απόφαση του/της επιβλέποντα/ουσας και επικύρωση 
της Συνέλευσης του Τμήματος, η δυνατότητα επανυπο- 
βολής της διορθωμένης σε χρονικό διάστημα που δεν 
υπερβαίνει το τρίμηνο, και το οποίο δεν λογίζεται ως 
παράταση σπουδών. 

6.6 Στην περίπτωση κατά την οποία ένας/μία μετα- 
πτυχιακός/ή φοιτητής/ήτρια δεν περατώσει επιτυχώς τις 
υποχρεώσεις που απορρέουν από την παρακολούθηση 
του Π.Μ.Σ. «Κλασικές Σπουδές» εντός της προβλεπόμε¬ 
νης από τον παρόντα Κανονισμό ανώτατης διάρκειας 
σπουδών και δεν υποβάλει στη Συνέλευση του Τμήματος 
Φιλολογίας αίτηση παράτασης σπουδών, διαγράφεται 
από το Πρόγραμμα με διαπιστωτική πράξη της Συνέ¬ 
λευσης του Τμήματος. Το ίδιο ισχύει στην περίπτωση 
που δεν ολοκληρώσει επιτυχώς τις υποχρεώσεις του/της 
με το τέλος της παράτασης σπουδών που του/της έχει 
εκχωρηθεί από τη Συνέλευση του Τμήματος Φιλολογίας. 
Οι διαγραφές κοινοποιούνται στους/στις ενδιαφερόμε- 
νους/ες από τη Γραμματεία του Τ μήματος. 

6.7 Ο/Η μεταπτυχιακός/ή φοιτητής/ήτρια δικαιούται, 
άπαξ και με αιτιολογημένη αίτησή του/της, να ζητήσει, 
για σοβαρούς λόγους, αναστολή των σπουδών του/της 
από τη Συνέλευση του Τμήματος Φιλολογίας. Η Συνέ¬ 
λευση του Τμήματος αποφασίζει, ύστερα από σχετική 
προφορική εισήγηση του Διευθυντή του Π.Μ.Σ. ή του/ 
της επιβλέποντα/ουσας καθηγητή/τριας (στην περίπτω¬ 
ση που ο/η φοιτητής/ήτρια βρίσκεται στο στάδιο εκπό¬ 
νησης της μεταπτυχιακής Διπλωματικής Εργασίας), την 
έγκριση ή την απόρριψη της αίτησης αναστολής των 
σπουδών του/της. 

6.8 Αναστολή φοίτησης, ύστερα από αίτηση του/της 
φοιτητή/ήτριας, είναι δυνατή μόνο με απόφαση της Συ- 

νέλευσης του Τμήματος, μετά από σύμφωνη γνώμη της 
Σ.Ε. Κατά τη διάρκεια της αναστολής αίρεται η φοιτητική 
ιδιότητα και αναστέλλονται όλα τα σχετικά δικαιώματα. 
Η ανώτατη διάρκεια της αναστολής σπουδών που μπο¬ 
ρεί να εγκρίνει η Συνέλευση του Τμήματος είναι δύο (2) 
συνεχόμενα εξάμηνα και δεν υπολογίζεται στη διάρκεια 
των σπουδών. Η αναστολή διακόπτεται ύστερα από αί¬ 
τηση επανεγγραφής του/της μεταπτυχιακού φοιτητή/ 
ήτριας προς τη Συνέλευση του Τμήματος. Δεν είναι δυ¬ 
νατή η παροχή αναστολής σπουδών με αίτηση η οποία 
υποβάλλεται μετά από τη δεύτερη διδακτική εβδομάδα 
του ακαδημαϊκού εξαμήνου στο οποίο αναφέρεται. 

6.9 Ο/Η μεταπτυχιακός/ή φοιτητής/ήτρια δικαιούται 
να έχει, ύστερα από αίτησή του/της προς τη Σ.Ε. του 
Π.Μ.Σ. «Κλασικές Σπουδές», τη δυνατότητα μερικής 
φοίτησης, εφόσον εργάζεται ή σε ειδικές περιπτώσεις 
(όπως η ανατροφή παιδιών, η συστηματική κοινωφελής 
εθελοντική απασχόληση, λόγοι υγείας, καθώς και κάθε 
άλλη ειδική περίπτωση την οποία εγκρίνει η Σ.Ε. του 
Π.Μ.Σ.). Σε κάθε περίπτωση, ο/η αιτών/ούσα οφείλει να 
προσκομίσει όλα τα αναγκαία σχετικά δικαιολογητικά. 
Η σχετική αίτηση δεν μπορεί να αφορά τρέχον εξάμηνο 
φοίτησης. Η διάρκεια της μερικής φοίτησης δεν μπορεί 
να υπερβαίνει το διπλάσιο της διάρκειας φοίτησης, όπως 
ορίζεται στις παραγράφους 6.1 και 6.2 του παρόντος 
Κανονισμού. 

7. Αναλυτικό πρόγραμμα σπουδών 

και πιστωτικές μονάδες 

7.1. Το σύνολο των πιστωτικών μονάδων (Ε.(Ι.Τ.5.) που 
απαιτούνται για την απόκτηση του Διπλώματος Μετα¬ 
πτυχιακών Σπουδών (Δ.Μ.Σ.) στις Κλασικές Σπουδές 
ανέρχονται σε εκατόν είκοσι (120). 

7.2. Για την απόκτηση του Δ.Μ.Σ. στις Κλασικές Σπου¬ 
δές οι μεταπτυχιακοί/ές φοιτητές/ήτριες υποχρεούνται: 

(α) Να συμμετάσχουν επιτυχώς σε έξι (6) Μεταπτυχια¬ 
κά Σεμινάρια (ΜΣ). Ως Μεταπτυχιακά Σεμινάρια νοούνται 
και τα Ερευνητικά Σεμινάρια (ΕΣ), στα οποία οι φοιτητές/ 
τριες ασκούνται σε ερευνητικό θέμα στο πλαίσιο έκτου 
σύνεγγυς συνεργασίας με τον/την διδάσκοντα/σκου- 
σα. Η επιλογή ΕΣ είναι προαιρετική και εξαρτάται από 
τη διαθεσιμότητα των διδασκόντων. Η ανάληψη ΕΣ εκ 
μέρους των διδασκόντων θα γίνεται εις προσθήκην των 
ελάχιστων διδακτικών τους υποχρεώσεων. Κάθε Σεμινά¬ 
ριο αντιστοιχεί σε δεκαπέντε (15) πιστωτικές μονάδες 
(Ε.(Ι.Τ.5.). Οι μεταπτυχιακοί/ές φοιτητές/ήτριες οφείλουν 
να συγκεντρώσουν ενενήντα (90) πιστωτικές μονάδες 
από την επιτυχή παρακολούθηση και την εξέταση στα 
Μεταπτυχιακά Σεμινάρια. 

(β) Να συντάξουν μεταπτυχιακή Διπλωματική Εργα¬ 
σία (Δ.Ε.), η οποία αντιστοιχεί σε τριάντα (30) πιστωτικές 
μονάδες (Ε.Ο.Τ.5.). 

Κάθε μεταπτυχιακός/ή φοιτητής/ήτρια συμμετέχει και 
εξετάζεται σε δύο μαθήματα ανά εξάμηνο και συνολικά 
έξι στη διάρκεια του πρώτου κύκλου της ειδίκευσήςτου. 
Οι δυνατότητες επιλογών μαθημάτων προσδιορίζονται 
στο Πρόγραμμα Μαθημάτων που συνιστά τον εκάστοτε 
διετή κύκλο διδασκαλίας, σύμφωνα μετά οριζόμενα στις 
παραγράφους 4 και επόμενες του παρόντος άρθρου. 


Στο σύνολο των σπουδών τους οι φοιτητές/τριες έχουν 
το δικαίωμα επιλογής ενός ΕΣ και μόνον κατά το τρίτο 
εξάμηνο φοίτησης. Επίσης οι φοιτητές/τριες έχουν τη 
δυνατότητα επιλογής ενός μαθήματος που προσφέρεται 
από άλλο Π.Μ.Σ.τουΤμήματος ή από Π.Μ.Σ. άλλουΤμή- 
ματοςτου Πανεπιστημίου Κρήτης ή άλλου Πανεπιστημί¬ 
ου. Στην περίπτωση αυτή απαιτείται η σύμφωνη γνώμη 
του/της ακαδημάϊκού/ής συμβούλου και έγκριση της Σ.Ε. 
Η φοίτηση στο Π.Μ.Σ. ολοκληρώνεται με την εκπόνηση 
γραπτής διπλωματικής μεταπτυχιακής εργασίας (Δ.Ε.). 

7.3. Σύμφωνα μετά παραπάνω το ενδεικτικό πρόγραμ¬ 
μα σπουδών ορίζεται ως εξής: 


Α.Εξάμηνο 


Δραστηριότητα 

Πιστωτικές 

μονάδες 

1 

Σεμινάριο Ελληνικής και 
Ρωμαϊκής Γραμματείας: Ποίηση 

15 

2 

Σεμινάριο Ελληνικής και Ρωμα¬ 
ϊκής Γραμματείας: Πεζογραφία 

15 


Σύνολο 

30 

Β. Εξάμηνο 


Δραστηριότητα 

Πιστωτικές 

μονάδες 

3 

Σεμινάριο Ελληνικής και Ρωμα¬ 
ϊκής Γραμματείας: Φιλοσοφία 

15 

4 

Σεμινάριο Ελληνικής και Ρωμα¬ 
ϊκής Γραμματείας: Πολιτισμός 

15 


Σύνολο 

30 

Γ. Εξάμηνο 


Δραστηριότητα 

Πιστωτικές 

μονάδες 

5 

Σεμινάριο Ελληνικής και Ρω¬ 
μαϊκής Γραμματείας: Εκδοτική 
των κειμένων 

15 

6 

Σεμινάριο Ελληνικής και Ρωμα¬ 
ϊκής Γραμματείας: Πρόσληψη 

Ή Ερευνητικό Σεμινάριο 

15 


Σύνολο 

30 

Δ. Εξάμηνο 


Δραστηριότητα 

Πιστωτικές 

μονάδες 

1 

Διπλωματική Εργασία 

30 


Σύνολο 

30 

Στη συνέχεια παρατίθεται ενδεικτικός κατάλογος τίτ¬ 
λων σεμιναρίων: 


1 

Η τέχνη, η τελετουργία και η πολιτική στο έργο 
του Ευριπίδη 

2 

Αττική κωμωδία: ζητήματα πολιτικής σάτιρας 
και μυθολογικής παρωδίας 

3 

Ο μύθος στην πλατωνική φιλοσοφία 

4 

Συνομιλώντας με το έπος: η μουσικοποιητική 
παραγωγή της αρχαϊκής περιόδου 

5 

Οι καταβάσεις στον Άδη στη λατινική γραμμα¬ 
τεία 

6 

Η ώσμωση εθνικής και χριστιανικής γραμματεί¬ 
ας στην ύστερη αρχαιότητα 

7 

Θέαση και εικόνα στην αρχαία λογοτεχνία 

8 

Θεωρίες ιστοριογραφίας στην ελληνορωμαϊκή 
αρχαιότητα 

9 

Ρωμαίοι αυτοκράτορες στη λατινική λογοτεχνία 
και στον κινηματογράφο 

10 

Η φιλολογία στην αρχαιότητα 


7.4 Οι τίτλοι και το περιεχόμενο των μαθημάτων που 
πρόκειται να διδαχθούν καθορίζονται ανά διετία με 

απόφαση της Συνέλευσης του Τμήματος ύστερα από 
πρόταση της Σ.Ε. και σύμφωνη γνώμη του Τομέα Κλασι¬ 
κών Σπουδών. Η απόφαση για κάθε επόμενο διετή κύκλο 
διδασκαλίας λαμβάνεται κατά το εαρινό εξάμηνο του 
πρώτου έτους του τρέχοντος κύκλου. 

7.5 Τροποποίηση του προγράμματος μαθημάτων και 
ανακατανομή μεταξύ των εξαμήνων μπορεί να γίνει με 
απόφαση της Συνέλευσης του Τμήματος ύστερα από 
πρόταση της Σ.Ε. και σύμφωνη γνώμη του Τομέα Κλα¬ 
σικών Σπουδών. 

7.6Την ευθύνη της επιλογής των επιμέρους θεματικών 
κατευθύνσεων, της μεθόδου, των ενδεχόμενων ασκήσε¬ 
ων και εν γένει του τρόπου οργάνωσης και διεξαγωγής 
του Σεμιναρίου έχει αποκλειστικά ο/η εκάστοτε διδά- 
σκων/ουσα το Σεμινάριο. 

7.7 Κάθε ένα από τα Σεμινάρια διαρκεί τρεις ώρες 
εβδομαδιαίως επί δεκατρείς εβδομάδες. 

7.8 Είναι δυνατό να ενταχθεί στο Πρόγραμμα μαθημά¬ 
των του Π.Μ.Σ. «Κλασικές Σπουδές» μάθημα που δίνεται 
από άλλο Π.Μ.Σ. του Τμήματος ή της Σχολής, με απόφα¬ 
ση της Συνέλευσης ή των Συνελεύσεων, μετά από κοινή 
εισήγηση των Σ.Ε. των εμπλεκομένων Π.Μ.Σ. στην οποία 
αιτιολογείται η συνάφεια του μαθήματος με το Π.Μ.Σ. 
«Κλασικές Σπουδές». 

7.9 Σε εξαιρετικές περιπτώσεις και μόνο ύστερα από 
σχετική απόφαση της Συνέλευσης του Τμήματος, κατό¬ 
πιν σχετικής εισήγησηςτης Σ.Ε. του Π.Μ.Σ. και σύμφωνη 
γνώμη του Τομέα Κλασικών Σπουδών, προβλέπεται η 
διδασκαλία μαθημάτων ή σεμιναρίων με ηλεκτρονικά 
μέσα εξ αποστάσεως εκπαίδευσης (ηλεκτρονική πλατ¬ 
φόρμα κλειστού κυκλώματος). Σε κάθε περίπτωση, η εν 
λόγω διδασκαλία δεν μπορεί να αφορά καθ'ολοκληρίαν 
σε περισσότερα από δύο σεμινάρια σε κάθε διετή κύκλο 
του Προγράμματος Σπουδών. 


8. Ακαδημαϊκοί/ές σύμβουλοι και 
επιβλέποντες/ουσες Διπλωματικών Εργασιών 

8.1 Με την εγγραφή του/της φοιτητή/τριας στο Π.Μ.Σ. 
και ύστερα από σχετική εισήγηση της Σ.Ε. του Π.Μ.Σ., 
η Συνέλευση του Τμήματος ορίζει ακαδημαϊκό/ή σύμ¬ 
βουλο των σπουδών του/της φοιτητή/ήτριας, σύμφωνα 
με τους περιορισμούς στο 8.2 του παρόντος και συνε- 
κτιμώντας τα επιστημονικά ενδιαφέροντα του/της φοι- 
τητή/τριας, τα οποία διερευνώνται κατά τη συνέντευξη 
εισαγωγής του/της. Ο/Η ακαδημαϊκός/ή σύμβουλος είναι 
μέλοςΔ.Ε.Π.τουΤομέα και σε συνεργασία με τη Σ.Ε. πα¬ 
ρακολουθεί και συντρέχει τη μεταπτυχιακή πορεία του/ 
της φοιτητή/τριας μέχρι τον ορισμό επιβλέποντα/ουσας 
της Δ.Ε. Ο ρόλος του/της ακαδημαϊκού/ής συμβούλου 
μεταφέρεται στον/στην επιβλέποντα/ουσα της Δ.Ε. με 
την ανάληψη των καθηκόντων του/της. 

8.2 Κατά την επιλογή τόσο του/της ακαδημαϊκού/ής 
συμβούλου όσο και του/της επιβλέποντα/ουσας τη Δ.Ε. 
η Συνέλευση λαμβάνει υπόψη τις προγραμματισμένες 
εκπαιδευτικές άδειες των μελών Δ.Ε.Π., ώστε να απο¬ 
τραπούν τυχόν κενά στην παρακολούθηση του φοιτητή. 
Λαμβάνει ακόμη υπόψη τον συνολικό αριθμό μεταπτυχι¬ 
ακών φοιτητών/τριών που συμβουλεύει ή επιβλέπει κάθε 
μέλος Δ.Ε.Π., έτσι ώστε το μεταπτυχιακό έργο στοΤμήμα 
να κατανέμεται κατά το δυνατόν ισομερέστερα. Θέμα 
αλλαγής ακαδημαϊκού/ής συμβούλου ή επιβλέποντα/ 
ουσας τίθεται στον Τομέα Κλασικών Σπουδών με γνώμη 
της Σ.Ε., ο/η διευθυντής/ύντρια της οποίας εισηγείται 
σχετικά στη Συνέλευση του Τμήματος. 

9. Κανόνες εκπόνησης και αξιολόγησης 
σεμιναριακών εργασιών και συμμετοχή 
των φοιτητών/τριών σε άλλες ερευνητικές 
ή εκπαιδευτικές δραστηριότητες 

9.1. Τα θέματα των σεμιναριακών εργασιών επιλέγο¬ 
νται από τους/τις μεταπτυχιακούς/ές φοιτητές/ήτριες με 
την καθοδήγηση του/της διδάσκοντα/ουσας. 

9.2. Οι σεμιναριακές εργασίες γράφονται στην ελληνι¬ 
κή γλώσσα, εκτός αν οριστεί η συγγραφή του σεμιναρί¬ 
ου σε άλλη γλώσσα, ύστερα από σχετική αιτιολογημένη 
αίτηση του φοιτητή/ήτριας, η οποία έχει γίνει αποδεκτή 
από τον διδάσκοντα και εγκριθεί από τη Σ.Ε. του Προ¬ 
γράμματος. 

9.3. Η έκταση των γραπτών σεμιναριακών εργασιών 
δεν επιτρέπεται να είναι μικρότερη από 4.000 λέξεις και 
μεγαλύτερη από 8.000 λέξεις. Στον παραπάνω αριθμό 
δεν συνυπολογίζεται το όποιο αναγκαίο για την τεκμηρί¬ 
ωση του θέματος εικονογραφικό, αρχειακό ή άλλο υλικό. 

9.4. Οι σεμιναριακές εργασίες βαθμολογούνται σε δε- 
κάβαθμη κλίμακα. Ως βάση αποδεκτής εργασίας ορίζεται 
ο βαθμός πέντε (5). 

9.5. Οι μεταπτυχιακοί/ές φοιτητές/τριες πλήρους φοί¬ 
τησης οφείλουν να περατώνουν και να υποβάλλουν 
ιδεωδώς δύο (2) και τουλάχιστον μία (1) σεμιναριακή 
εργασία ανά εξάμηνο, η βαθμολογία της οποίας κα¬ 
τατίθεται στην Γραμματεία του Π.Μ.Σ. ως το τέλος του 
Φεβρουάριου ή Ιουλίου εκάστου έτους. Οι υπόλοιπες 
εργασίες θα παραδίδονται ως το τέλος Αυγούστου, και η 
βαθμολογία τους θα κατατίθεται ως την έναρξη της νέας 

ακαδημαϊκής χρονιάς. Οι μεταπτυχιακοί/ές φοιτητές/ 
τριες μερικής φοίτησης οφείλουν να περατώνουν και 
να παραδίδουν στους διδάσκοντες τις δύο (2) σεμινα- 
ριακές εργασίες κάθε ακαδημαϊκού έτους το αργότερο 
ως το τέλος Αυγούστου. Σεμιναριακή εργασία που δεν 
κατατίθεται εγκαίρως γίνεται δεκτή από τον/την διδά- 
σκοντα/σκουσα κατά την κρίση του και μόνον για λόγους 
ανωτέρας βίας που κρίνονται από τη Σ.Ε. 

9.6. Στα σεμιναριακά μαθήματα η συνολική επίδοση 
του/της φοιτητή/τριας κρίνεται από την προφορική πα¬ 
ρουσίαση, την ποιότητα της γραπτής σεμιναριακής ερ¬ 
γασίας ή ενδεχόμενης γραπτής εξέτασης και την ενεργό 
συμμετοχή του/της στη διάρκεια των σεμιναρίων και των 
ενδεχόμενων πρακτικών ασκήσεων. 

9.7. Σε περίπτωση αποτυχίας του/της φοιτητή/τριας 
σε ένα από τα μεταπτυχιακά μαθήματα, του/της δίνεται 
η ευκαιρία να το αναπληρώσει με την παρακολούθηση 
ενός επιπλέον μεταπτυχιακού μαθήματος κατά τα επόμε¬ 
να εξάμηνα φοίτησής του/της. Προκειμένου όμως να πα- 
ραμείνει στο Πρόγραμμα, ο/η φοιτητής/τρια οφείλει να 
ολοκληρώσει επιτυχώς τις τρεις (3) τουλάχιστον από τις 
τέσσερις (4) σεμιναριακές εργασίες του πρώτου έτους, 
ενώ αποτυχία σε περισσότερα από δύο (2) μαθήματα 
αυτομάτως συνεπάγεται τη διαγραφή του/της από το 
Πρόγραμμα Η διαγραφή, όπως και κάθε άλλη αλλαγή 
της πορείας των σπουδών του/της φοιτητή/ήτριας, γί¬ 
νεται μόνο με απόφαση της Συνέλευσης του Τμήματος 
και ύστερα από εισήγηση της Σ.Ε. του ΠΜΣ. 

9.8. Η παρακολούθηση των μαθημάτων είναι υποχρε¬ 
ωτική για τους/τις μεταπτυχιακούς/ές φοιτητές/τριες, 
και η αδικαιολόγητη απουσία τους από περισσότερες 
των δύο (2) εβδομαδιαίων συναντήσεων συνεπάγεται 
απώλεια του μαθήματος. 

9.9. Στους/στις φοιτητές/τριες μπορεί να ανατίθεται 
αμειβόμενο ερευνητικό έργο στο πλαίσιο ερευνητικών 
προγραμμάτων, καθώς και επικουρικό ερευνητικό και 
διδακτικό έργο αμειβόμενο από κονδύλια που εγγρά- 
φονται στον προϋπολογισμό του Προγράμματος ή που 
εξασφαλίζει στον προϋπολογισμό του και διαθέτει στο 
Π.Μ.Σ. τοΤμήμα Φιλολογίας (βλ. επίσης αρ. 13.3 του πα¬ 
ρόντος κανονισμού). 

9.10. Όλες οι γραπτές εργασίες των μεταπτυχιακών 
φοιτητών/τριών φυλάσσονται αξιολογημένες στα αρχεία 
των οικείων Τομέων, ώστε να μπορούν να τις συμβου¬ 
λευτούν ανά πάσα στιγμή οι ακαδημαϊκοί σύμβουλοι, οι 
επιβλέποντες Δ.Ε., οι διδάσκοντες τα μαθήματα, και η Σ.Ε. 

10. Μεταπτυχιακή Διπλωματική Εργασία (Δ.Ε.). 

Επιβλέπων/ουσα και Εξεταστική Επιτροπή 

10.1 Ο/Η μεταπτυχιακός/ή φοιτητής/ήτριατου Π.Μ.Σ. 
«Κλασικές Σπουδές» οφείλει να εκπονήσει, να παραδώ- 
σει και να υποστηρίξει ενώπιον Τριμελούς Εξεταστικής 
Επιτροπής Μεταπτυχιακή Διπλωματική Εργασία (Δ.Ε.). 

10.2 Ο/Η μεταπτυχιακός/ή φοιτητής/ήτρια υποβάλλει 
κατά το τρίτο εξάμηνο φοίτησής του/της και σε συνεν¬ 
νόηση με τον/την ακαδημαϊκό/ή σύμβουλο αίτηση στην 
οποία αναγράφεται ο προτεινόμενος τίτλος της Διπλω¬ 
ματικής Εργασίας, επισυνάπτεται σχέδιο-περίληψή της 
και προτείνεται ο/η επιβλέπων/ουσα. Η Σ.Ε. του Π.Μ.Σ. 


εξετάζει και εγκρίνει την αίτηση, ορίζει τον/την επιβλέ- 
ποντα/ουσα αυτής με σύμφωνη γνώμη της Γενικής Συ¬ 
νέλευσης του Τομέα και της Συνέλευσης του Τμήματος 
και συγκροτεί την τριμελή εξεταστική επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα καθηγητής/ήτρια.Το ένα έκτων 
μελών της επιτροπής μπορεί να ανήκει σε αντίστοιχο Το¬ 
μέα ή Κατεύθυνση άλλου Τμήματος του Πανεπιστημίου 
Κρήτης ή άλλου ΑΕΙ ή ερευνητικού ιδρύματος της ημε¬ 
δαπής ή αναγνωρισμένου ΑΕΙ ή ερευνητικού ιδρύματος 
της αλλοδαπής. 

10.3 Η Δ.Ε. γράφεται στην ελληνική γλώσσα, εκτός αν, 
ύστερα από σχετική αιτιολογημένη αίτηση του φοιτητή/ 
ήτριας, έχει γίνει αποδεκτή από τον/την επιβλέποντα/ 
ουσα καθηγητή/ήτρια και εγκριθεί από τη Συνέλευση 
του Τμήματος η συγγραφή τηςΔ.Ε. σε άλλη γλώσσα. 

10.4 Η αναγκαία έκταση της Δ.Ε. προσδιορίζεται από 
τον/την εκάστοτε επιβλέποντα/ουσα καθηγητή/ήτρια 
και δεν μπορεί να είναι μικρότερη από τον αριθμό 15.000 
λέξεων, ούτε να υπερβαίνει τον αριθμό των 25.000 λέ¬ 
ξεων. Στον παραπάνω αριθμό δεν συνυπολογίζεται το 
όποιο αναγκαίο για την τεκμηρίωση του θέματος εικο- 
νογραφικό, αρχειακό ή άλλο υλικό. 

10.5 Ο/Η επιβλέπων/ουσα καθηγητής/ήτρια οφείλει να 
διορθώσει την Δ.Ε. εντός εξήντα ημερών από την ημέρα 
παράδοσης του τελικού κειμένου της Δ.Ε. 

10.6. Μετά την ολοκλήρωση της εκπόνησης της Δ.Ε. 
και τη διόρθωσή της από τον/την επιβλέποντα/ουσα 
καθηγητή/ήτρια, η Δ.Ε. υποβάλλεται σε έντυπη και ηλε¬ 
κτρονική μορφή από τον/τη φοιτητή/τρια στη Γραμ¬ 
ματεία του Π.Μ.Σ. συνοδευόμενη από ειδικό έντυπο 
(Έντυπο Υποβολής). Στο Έντυπο Υποβολής βεβαιώνε¬ 
ται ενυπογράφως από τον/την επιβλέποντα/ουσα ότι η 
εκπόνηση της Δ.Ε. έχει ολοκληρωθεί και ότι υποβάλλεται 
προς κρίση από την τριμελή επιτροπή. Ο/Η επιβλέπων/ 
ουσα δύναται να προωθήσει ηλεκτρονικά (σε μορφή 
ΪΑ/οΓό ή ΡϋΓ) την ολοκληρωμένη Δ.Ε. στα μέλη της τρι¬ 
μελούς επιτροπής. 

10.7 Ο/Η φοιτητής/ήτρια υποστηρίζει την Δ.Ε. σε ει¬ 
δική συνεδρίαση της Εξεταστικής Επιτροπής, η οποία 
ανακοινώνεται από τη Γραμματεία του Τμήματος τρεις 
(3) τουλάχιστον ημέρες πριν από την υποστήριξη. Στη 
διαδικασία υποστήριξης της Δ.Ε. προεδρεύει ο/η επι- 
βλέπων/ουσα καθηγητής/ήτρια. Ο/Η φοιτητής/ήτρια 
οφείλει αρχικά να παρουσιάσει και να υποστηρίξει τη 
Δ.Ε. προφορικά. Στη συνέχεια, οφείλει να απαντήσει στις 
ερωτήσεις και παρατηρήσεις των μελών της Τριμελούς 
Εξεταστικής Επιτροπής. Στο τέλος της υποστήριξης και 
της συζήτησης της Δ.Ε., η Τριμελής Επιτροπή συνεδρι¬ 
άζει δίχως την παρουσία του/της εξεταζόμενου/ης και 
αξιολογεί τη Δ.Ε. σε δεκάβαθμη βαθμολογική κλίμακα 
(0-10).Τέλος, ηΤριμελής Εξεταστική Επιτροπή ανακοινώ¬ 
νει στον/στην κρινόμενο/η φοιτητή/ήτριατην απόφασή 
της και συντάσσει και υπογράφει το σχετικό πρακτικό, 
το οποίο κατατίθεται στη Γραμματεία του Τμήματος Φι¬ 
λολογίας και κοινοποιείται στη Σ.Ε. του Π.Μ.Σ. 

10.8 Για τον τελικό βαθμό του Μ.Δ.Ε. συνεκτιμάται η 
βαθμολογία της Δ.Ε. με συντελεστή 0.25 και οι βαθμοί 
των έξι Σεμιναρίων με συντελεστή 0.125 το καθένα. Σε 

περίπτωση που ο/η φοιτητής/τρια έχει παρακολουθήσει 
επιτυχώς περισσότερα από έξι μαθήματα, στον τελικό 
βαθμό υπολογίζονται οι έξι καλύτερες επιδόσεις του/της. 

10.9 Ο/Η κρινόμενος/η φοιτητής/ήτρια δεν έχει δι¬ 
καίωμα ένστασης ενάντια στην οριστική απόφαση της 
Τριμελούς Εξεταστικής Επιτροπής. 

10.10 Εφόσον εγκριθεί από την εξεταστική επιτροπή, 
η Δ.Ε. αναρτάται υποχρεωτικά στο διαδικτυακό τόπο της 
οικείας Σχολής και της Βιβλιοθήκης του Πανεπιστημίου 
Κρήτης. 

10.11 Ύστερα από έκθεση του επιβλέποντα και εισή¬ 
γηση της Σ.Ε., η Συνέλευση απονέμει Δίπλωμα Μετα¬ 
πτυχιακών Σπουδών (Δ.Μ.Σ.) στους/στις φοιτητές/τριες 
που ολοκλήρωσαν με επιτυχία τις σπουδαστικές υπο¬ 
χρεώσεις τους (δηλαδή, εξετάστηκαν επιτυχώς σε έξι 
μαθήματα, και συνέγραψαν διπλωματική εργασία (Δ.Ε.) 
που κρίθηκε ως επιτυχής) με τους όρους και μέσα στα 
χρονικά πλαίσια που προβλέπονται από τον παρόντα 
Κανονισμό. Ως επιτυχία λογίζεται η βαθμολόγηση τουλά¬ 
χιστον με πέντε (5) στη δεκάβαθμη κλίμακα. Η απονομή 
στον/στη φοιτητή/τρια γίνεται κατά τα οριζόμενα στο 
αρ. 15 του παρόντος Κανονισμού. 

11. Αναπλήρωση μαθημάτων 

11.1 Σε περίπτωση που ο/η διδάσκων/σκουσα απουσι¬ 
άζει νομίμως σε προγραμματισμένη άδεια, ύστερα από 

έγκριση της Συνέλευσης του Τμήματος, οφείλει, σε 
συνεργασία με τη Γραμματεία, να ορίσει έγκαιρα ημέρα 
και ώρα αναπλήρωσηςτου σεμιναρίου, στο πλαίσιο του 
τρέχοντος διδακτικού εξαμήνου. 

11.2 Σε περίπτωση απρόβλεπτου κωλύματος πραγμα¬ 
τοποίησης σεμιναρίου με υπαιτιότητα του/της διδάσκο- 
ντος/ουσας, θα πρέπει με ευθύνη του/της να ενημερω¬ 
θεί ο/η Διευθυντής/ύντρια του Π.Μ.Σ. και ο/η Πρόεδρος 
του Τμήματος. Ο/η διδάσκων/ουσα σε συνεργασία με τη 
Γραμματεία οφείλει να ορίσει έγκαιρα ημέρα και ώρα 
αναπλήρωσης του σεμιναρίου στο πλαίσιο του τρέχο¬ 
ντος διδακτικού εξαμήνου. 

11.3 Ο/Η διδάσκων/ουσα, σε περίπτωση απρόβλεπτου 
κωλύματος πραγματοποίησης σεμιναρίου, που δεν οφεί¬ 
λεται σε δική του υπαιτιότητα, οφείλει να ενημερώσει 
τον/την Διευθυντή/ύντρια του Π.Μ.Σ. και τον/την Πρόε¬ 
δρο του Τμήματος. Για τη δυνατότητα αναπλήρωσής του 
αρμόδια να αποφασίσει είναι η Συνέλευση του Τμήματος. 

12. Διαγραφή από το Π.Μ.Σ. 

Επαρκείς λόγους διαγραφής μεταπτυχιακού/ής φοι- 
τητή/ήτριας από το μητρώο του Τμήματος συνιστούν: 

12.1 Κάθε σχετικός λόγος που προβλέπουν τα κατα¬ 
στατικά κείμενα του Πανεπιστημίου και του Τμήματος. 

12.2 Η υπέρβαση του προβλεπόμενου από τον πα¬ 
ρόντα Κανονισμό Μεταπτυχιακών Σπουδών χρόνου 
φοίτησης (άρθρο 6) ή η αποτυχία σε δύο (2) μεταπτυ¬ 
χιακά Σεμινάρια ή η μη εμφάνιση στα Μεταπτυχιακά 
Σεμινάρια, χωρίς έγγραφη ενημέρωση του Διευθυντή 
του Προγράμματος. 

12.3 Η διαπίστωση ότι ο/η φοιτητής/ήτρια έχει υποπέ- 
σει στο παράπτωμα της λογοκλοπής. Για την περίπτωση 
αυτή, ο Διευθυντής του Π.Μ.Σ. εισηγείται στη Σ.Ε. του 


Π.Μ.Σ., με βάση τη γραπτή πρόταση του/της διδάσκο- 
ντος/ουσας το Σεμινάριο ή του επιβλέποντος τη Δ.Ε. Η 
Σ.Ε. αποφασίζει αν θα εισηγηθεί τη διαγραφή του/της 
στη Συνέλευση του Τμήματος και ενημερώνει σχετικά 
τον/την φοιτητή/τρια. 

12.4 Οι διαγραφές μεταπτυχιακών φοιτητών διενερ- 
γούνται από τη Συνέλευση του Τμήματος ύστερα από 
εισήγηση του/της διευθυντή/ύντριαςτου Π.Μ.Σ. και σχε¬ 
τική πρόταση της Σ.Ε. 

12.5 Εφόσον τεθεί ζήτημα διαγραφής του/της και πριν 
από τη λήψη της σχετικής απόφασης, ο/η φοιτητής/τρια 
καλείται για παροχή εξηγήσεων στη Συνέλευση, τις οποί¬ 
ες οφείλει να καταθέσει και εγγράφως. Σε περίπτωση μη 
ανταπόκρισής του/της η απόφαση λαμβάνεται από τη 
Συνέλευση ερήμην του/της. 

13. Υποτροφίες και απασχόληση 
μεταπτυχιακών φοιτητών/τριών 

13.1 Στο Π.Μ.Σ. «Κλασικές Σπουδές» είναι δυνατό να 
χορηγούνται από δημόσιους ή ιδιωτικούς φορείς υπο¬ 
τροφίες στους/στις μεταπτυχιακούς/ές φοιτητές/ήτριες. 
Επίσης, οι μεταπτυχιακοί/ές φοιτητές/ήτριες μπορούν - 
και ενθαρρύνονται- να λαμβάνουν μέρος ως υποψήφιοι/ 
ες σε προκηρύξεις για τη χορήγηση υποτροφιών. 

13.2 Εκτός από τα κριτήρια που θεσπίζονται και τα 
δικαιολογητικά που απαιτούνται από τον εκάστοτε δη¬ 
μόσιο ή ιδιωτικό φορέα χορήγησης των υποτροφιών, 
στα εσωτερικά κριτήρια που ορίζονται από τη Σ.Ε. του 
Π.Μ.Σ. μπορούν να συμπεριλαμβάνονται τα ακόλουθα: 

α) η βαθμολογία εισαγωγής στο Π.Μ.Σ., 

β) η επίδοση στα μεταπτυχιακά Σεμινάρια, 

γ) η συνολική επιστημονική παρουσία του/της μετα- 
πτυχιακού/ής φοιτητή/τριας. 

13.3 Οι μεταπτυχιακοί φοιτητές/τριες μπορεί να απα¬ 
σχολούνται επ'αμοιβή σε ερευνητικά προγράμματα ή να 
επιτελούν αμειβόμενο επικουρικό ερευνητικό και διδα¬ 
κτικό έργο, καθώς και να λαμβάνουν από το Π.Μ.Σ. ή το 
Τμήμα Φιλολογίας αμοιβή για την εκτέλεση ερευνητικής 
εργασίας συναφούς με το ειδικότερο μαθησιακό αντικεί¬ 
μενό τους στο Πρόγραμμα. Τα κριτήρια με τα οποία το 
Πρόγραμμα αναθέτει αμειβόμενη ερευνητική εργασία 
ή αμειβόμενο επικουρικό διδακτικό έργο περιλαμβά¬ 
νουν τα αναφερόμενα στην προηγούμενη παράγραφο 
(13.2). Στην ανάθεση έργου λαμβάνονται επίσης υπόψη 
τα ειδικότερα ενδιαφέροντα των φοιτητών/τριών σε συ¬ 
νάρτηση με τις πραγματικές ανάγκες χρηματοδότησης 
της έρευνας. 

14. Αξιολόγηση 

14.1 Μεταξύ της δέκατης και δωδέκατης διδακτικής 
εβδομάδας κάθε εξαμήνου οι μεταπτυχιακοί φοιτητές/ 
ήτριες αξιολογούν το σεμινάριο και τον/τη διδάσκοντα/ 
ουσα. Η αξιολόγηση γίνεται με ανώνυμα έντυπα ερωτημα¬ 
τολόγια τη μορφή και το περιεχόμενο των οποίων αποφα¬ 
σίζει η Συνέλευση μετά από εισήγηση της Σ.Ε.Τη συλλογή 
των ερωτηματολογίων και τη σφράγιση και παράδοση 
στη Γραμματεία των φακέλων που τα περιέχουν, αναλαμ¬ 
βάνουν εθελοντικά μεταπτυχιακοί/ές φοιτητές/τριες. 

14.2 Κατά τη λήξη της θητείας της Σ.Ε., με ευθύνη του 
απερχόμενου Διευθυντή/τριας, συντάσσεται απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του. Ο 
απολογισμός κατατίθεται στη Γραμματεία και ανακοινώ¬ 
νεται στη Συνέλευση του Τμήματος. 

14.3 Το Π.Μ.Σ. υπόκειται στις διαδικασίες εσωτερικής 
και εξωτερικής αξιολόγησης, καθώς και διασφάλισης 
και πιστοποίησης της ποιότητας, οι οποίες προβλέπο- 
νται στον ν. 4009/2011 (Α' 189), στο ν. 4485/2017 και 
στις σχετικές αποφάσεις της Συνέλευσης του Τμήματος. 
Ειδικότερα, επίσης, 

14.4 Το Π.Μ.Σ. υπόκειται σε εξωτερική ακαδημαϊκή 
αξιολόγηση την οποία διενεργεί εξαμελής Επιστημονική 
Συμβουλευτική Επιτροπή (Ε.Σ.Ε.), σύμφωνα μετά οριζό¬ 
μενα στο άρθρο 44 παρ. 3 και παρ. 4 του ν. 4485/2017. 

15. Τελετουργικό αποφοίτησης 
και τύπος διπλώματος 

15.1 Στους/στις μεταπτυχιακούς/κές φοιτητές/τριες 
που ολοκληρώνουν τις υποχρεώσεις που απορρέουν 
από την παρακολούθηση του Π.Μ.Σ. «Κλασικές Σπουδές» 
απονέμεται Δίπλωμα Μεταπτυχιακών Σπουδών (Δ.Μ.Σ.). 

15.2 Το Δ.Μ.Σ. υπογράφεται από τον/την Πρύτανη, τον/ 
την Πρόεδρο και τον/την Προϊστάμενο/μένη της Γραμ¬ 
ματείας τουΤμήματος Φιλολογίας που έχει τη διοικητική 
ευθύνη του Π.Μ.Σ. «Κλασικές Σπουδές». 

15.3 Ο τύπος του Δ.Μ.Σ. στις Κλασικές Σπουδές είναι 
αυτός που προβλέπεται από τον Κανονισμό Μεταπτυχι¬ 
ακών Σπουδών του Πανεπιστημίου Κρήτης. 

15.4 Η απονομή του Δ.Μ.Σ. γίνεται από τον/την Πρό¬ 
εδρο του Τ μήματος Φιλολογίας. 

15.5 Η απονομή των διπλωμάτων ειδίκευσης μπορεί 
να γίνεται τρεις φορές το χρόνο, κατά τους μήνες Ιού¬ 
νιο ή Ιούλιο, Σεπτέμβριο ή Οκτώβριο και Φεβρουάριο 
ή Μάρτιο. Η απονομή μπορεί να εντάσσεται σε ενιαία 
τελετή αποφοίτησης των φοιτητών πρώτου και δεύτε¬ 
ρου κύκλου σπουδών τουΤμήματος. 

15.6 Στον/στην απόφοιτο/η του Π.Μ.Σ. χορηγείται, 
εφόσον ζητηθεί, πριν από την απονομή του Δ.Μ.Σ., βε¬ 
βαίωση περάτωσης σπουδών. 

16. Παράρτημα Διπλώματος 

16.1 Το Δ.Μ.Σ. συνοδεύεται από Παράρτημα Διπλώ¬ 
ματος, το οποίο υπογράφεται από τον/την Πρόεδρο και 
τον/την Γραμματέα του Τ μήματος Φιλολογίας. 

16.2 Το Παράρτημα Διπλώματος περιέχει όλες τις πρό¬ 
σθετες πληροφορίες σχετικά με το Δ.Μ.Σ., όπως τον τίτ¬ 
λο της μεταπτυχιακής Δ.Ε., την αναλυτική βαθμολογία 
μεταπτυχιακών μαθημάτων, τη βαθμολογία της Μετα¬ 
πτυχιακής Εργασίας (Καλώς, Λίαν Καλώς, Άριστα), κ.ά. 

17 Ζητήματα διοικητικής και τεχνικής υποστήριξης 
του Π.Μ.Σ. 

17.1 Τη διοικητική και γραμματειακή υποστήριξη του 
Π.Μ.Σ. «Κλασικές Σπουδές» αναλαμβάνει τοΤμήμα Φιλο- 
λογίαςτου Πανεπιστημίου Κρήτης, που έχει την ευθύνη 
της οργάνωσης και της λειτουργίας του. 

17.2 Η Γραμματεία του Τμήματος έχει την ευθύνη της 
γραμματειακής υποστήριξηςτηςλειτουργίαςτου Π.Μ.Σ. 


Η Γραμματεία μπορεί να επικουρείται από μέλη ΕΤΕΠ 
καθώς και από εργαζομένους επί συμβάσει εφόσον εξα¬ 
σφαλίζονται οι αναγκαίοι πόροι, οι οποίοι προβλέπονται 
στον προϋπολογισμό του Π.Μ.Σ. για τον σκοπό αυτό. 

17.3 Η Γραμματεία τηρεί για κάθε μεταπτυχιακό/ή φοι- 
τητή/ήτρια ιδιαίτερο φάκελο στον οποίο περιέχοντας α) 
οι τίτλοι και τα δικαιολογητικά που προσκομίστηκαν με 
την αίτηση υποψηφιότητάς του/της 

β) αντίγραφα των πιστοποιητικών ή βεβαιώσεων που 
του/της έχουν χορηγηθεί 

γ) σύνοψη προόδου που συμπεριλαμβάνει βαθμολο¬ 
γία σεμιναρίων 

δ) υποτροφίες ή βραβεία που του/της έχουν απονε- 
μηθεί 

ε) το πρακτικό της Τριμελούς Εξεταστικής Επιτροπής 
τηςΔ.Ε. 

στ) κάθε σχετικό έγγραφο που προβλέπεται από την 
κείμενη νομοθεσία και τον παρόντα Κανονισμό Λειτουρ¬ 
γίας του Π.Μ.Σ. «Κλασικές Σπουδές». 

Το περιεχόμενο του ατομικού φακέλου είναι προσβά- 
σιμο μόνο από την αρμόδια υπηρεσία του Τμήματος, 
τον/την Πρόεδρο του Τμήματος, τον/τη Διευθυντή/ 
ύντρια του Π.Μ.Σ. και τον/την ίδιο/α τον/την μεταπτυ- 
χιακό/ή φοιτητή/ήτρια. 

18. Ανάθεση διδασκαλίας των μαθημάτων 
του Π.Μ.Σ. 

18.1. Τη διδασκαλία των μαθημάτων του Π.Μ.Σ. ανα¬ 
λαμβάνουν κυρίως μέλη Δ.Ε.Π. του Τομέα Κλασικών 
Σπουδών του Τμήματος Φιλολογίας του Πανεπιστημίου 
Κρήτης που διδάσκουν τα γνωστικά αντικείμενα «Κλασι¬ 
κή Φιλολογία», «Αρχαία Ελληνική Φιλολογία», «Λατινική 
Φιλολογία / Λογοτεχνία» ή συναφή αντικείμενα όπως 
αυτά προβλέπονται στον παρόντα Κανονισμό του Π.Μ.Σ. 
Η ανάθεση διδασκαλίας γίνεται από τη Συνέλευση μετά 
από εισήγηση της Σ.Ε. και σύμφωνη γνώμη του Τομέα 
Κλασικών Σπουδών. 

18.2. Διδασκαλία μαθημάτων μπορεί επίσης να ανατε¬ 
θεί σε αφυπηρετήσαντα μέλη Δ.Ε.Π.του ίδιουΤμήματος 
ή διδάσκοντες σύμφωνα με το π.δ. 407/1980 (Α' 112) 
ή το άρθρο 19 του ν. 1404/1983 (Α' 173) ή την παρ. 7 
του άρθρου 29 του ν. 4009/2011. Η διδασκαλία ανατί¬ 
θεται με απόφαση της Συνέλευσης του Τμήματος μετά 
από σύμφωνη γνώμη του Τομέα Κλασικών Σπουδών και 
προηγούμενη αιτιολογημένη γνώμη της Σ.Ε. ως προς τη 
σκοπιμότητά της. 

18.3. Η Συνέλευση τουΤμήματος είναι δυνατό επίσης 
να αναθέσει, με τη διαδικασία που περιγράφεται στο αρ. 
18.2, διδακτικό έργο σε μέλη Δ.Ε.Π. άλλων Τομέων του 
Τμήματος Φιλολογίας ή άλλων Τμημάτων του Πανεπι¬ 
στημίου Κρήτης ή Τμημάτων άλλων Α.Ε.Ι. της ημεδαπής 
και της αλλοδαπής, σε ερευνητές αναγνωρισμένων ερευ¬ 
νητικών ιδρυμάτων, ομότιμους καθηγητές, επισκέπτες 
καθηγητές και ειδικούς επιστήμονες αναγνωρισμένου 
κύρους. 

18.4. Η Συνέλευση τουΤμήματος είναι δυνατό επίσης 
να αναθέσει, με τη διαδικασία που περιγράφεται στο αρ. 
18.2, διδακτικό έργο σε μέλη Ε.Ε.Π., Ε.ΔΙ.Π. και Ε.Τ.Ε.Π., 
τα οποία πρέπει να κατέχουν διδακτορικό δίπλωμα στο 
γνωστικό αντικείμενο του Π.Μ.Σ. 




Τεύχος Β' 3284/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


41235 


18.5. Σε καμιά περίπτωση τα μέλη Δ.Ε.Π. τουΤμήματος 
Φιλολογίας του Πανεπιστημίου Κρήτης πλήρους απα¬ 
σχόλησης δεν μπορούν να διδάσκουν μόνο σε μεταπτυ¬ 
χιακό επίπεδο. 

19 Δικαιώματα μεταπτυχιακών φοιτητών/τριών 

Οι μεταπτυχιακοί/ές φοιτητές/τήτριες έχουν όλα τα 
δικαιώματα και τις παροχές που προβλέπονται και για 
τους/τις φοιτητές/τριες του πρώτου κύκλου σπουδών, 
πλην του δικαιώματος παροχής δωρεάν διδακτικών 
συγγραμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 4 Ιουλίου 2018 

Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 


Αριθμ. 9209 _ (2) 

Ίδρυση Διιδρυματικού Προγράμματος Μεταπτυ¬ 
χιακών Σπουδών με τίτλο «Θεατρικές και Κινημα¬ 
τογραφικές Σπουδές» του Τ μήματος Φιλολογίας 
του Πανεπιστημίου Κρήτης και του Ινστιτούτου 
Μεσογειακών Σπουδών του ΙδρύματοςΤεχνολο- 
γίας και Έρευνας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(389/21-6-2018 τακτική συνεδρίαση) 

ΚΑΙ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΙΔΡΥΜΑΤΟΣ ΤΕΧΝΟΛΟΓΙΑΣ ΚΑΙ ΕΡΕΥΝΑΣ 
(378/27-6/16.6.2018 απόφαση) 

Έχοντας υπόψη: 

Ι.Το π.δ. 296/1973 (ΦΕΚ 239/τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310/τ.Α'/1974) 
περί τροποποιήσεως και συμπληρώσεωςτο ν.δ. 87/1973 
(ΦΕΚ 159/τ.Α'/1973) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τι- 
νών αυτού εις άπαντα τα ΑΕΙ..., το ν. 259/1976 (ΦΕΚ 25/ 
τ.Α'/1976) περί τροποποιήσεως και συμπληρώσεως 
των περί Πανεπιστημίων Θράκης και Κρήτης κειμένων 
διατάξεων, τις διατάξεις του π.δ. 103/1983, (ΦΕΚ 48/ 
τ.Α'/15.04.1983) - Αυτοδύναμη λειτουργία του Πανεπι¬ 
στημίου Κρήτης..., καθώς και της λοιπής νομοθεσίας περί 
Πανεπιστημίου Κρήτης. 

2. Το π.δ. 96/2013 (ΦΕΚ 133/τ.Α705.06.2013) για την 
«Κατάργηση - συγχώνευση Τμημάτων - Μετονομασία 
Σχολής στο Πανεπιστήμιο Κρήτης», όπωςτροποποιήθηκε 
και ισχύει με το π.δ. 128/2013 (ΦΕΚ 195/τ.Α717.09.2013), 
και την εκδοθείσα μετ' αυτού Διαπιστωτική Πρά¬ 
ξη του Πρύτανη του Πανεπιστημίου Κρήτης (αριθμ. 
10.954/31.07.2013 με ΦΕΚ 1959/τ.Β712.08.2013). 

3. Τις διατάξεις του ν. 3374/2005 και ιδίως τα άρθρα 13, 
παρ. 2,14 και 15 (ΦΕΚ 189 /τ.Α') «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων -Παράρτημα Διπλώ¬ 
ματος» όπωςτροποποιήθηκε και ισχύει, σε συνδυασμό 


με τις διατάξεις της με αριθμ. Φ5/89656/Β3/13.08.2007 
(ΦΕΚ 1466/τ.Β') υπουργικής απόφασης «Εφαρμογή του 
Συστήματος Συσσώρευσης Πιστωτικών Μονάδων» 

4. Τις διατάξεις του άρθρου 2 του ν. 3861 /2010 (ΦΕΚ 112/ 
τ.Α'/13-07-2010) «Ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις», όπως αντικα- 
ταστάθηκε, συμπληρώθηκε, τροποποιήθηκε και ισχύουν 
με τις διατάξεις του άρθρου 23 του ν. 4210/2013 (ΦΕΚ 254/ 
τ.Α'/21-11 -2013), του άρθρου 197 του ν. 4281/2014 (ΦΕΚ 
160/τ.Α78-8-2014), του άρθρου 31 του π.δ. 28/2015 (ΦΕΚ 
34/τ.Α'/23-3-2015) περί "κωδικοποίησης διατάξεων για 
την πρόσβαση σε δημόσια έγγραφα και στοιχεία, του άρ¬ 
θρου 375 του ν. 4412/2016 (ΦΕΚ 147/τ.Α708-08-2016 κα¬ 
θώς και την εκδοθείσα αριθμ. ΥΠΟΙΚ Δ61127865/ΕΞ2010/ 
30-09-2010 απόφαση. 

5. Τις διατάξεις του ν. 4009/2011 (ΦΕΚ 195/τ.Α7 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

6. Τις διατάξεις του ν. 4485/2017 (ΦΕΚ 114/τ. Α') «Ορ¬ 
γάνωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις», και ιδίως: Τα 
άρθρα 30 παρ. 1-3 και 5,31-37,43 παρ. 1,44,45 παρ. 1, 
85 παρ. 2-4, 6-7. 

7. Τις διατάξεις της παραγράφου 7 του άρθρου 19 του 
ν. 4521/2018 (Α' 38) «Ίδρυση Πανεπιστημίου Αττικής και 
άλλες διατάξεις» (ΦΕΚ 38/τ.Α'). 

8. Την αριθμ. 216772/Ζ1 (ΦΕΚ 4334/τ.Β'/12-12-2017) 
υπουργική απόφαση που αφορά τον «Τρόπο κατάρ¬ 
τισης του αναλυτικού προϋπολογισμού λειτουργίας 
και την έκθεση βιωσιμότητας των Προγραμμάτων 
Μεταπτυχιακών Σπουδών» και τις εγκυκλίους εφαρ¬ 
μογής αριθμ. 163204/Ζ1/29-09-2017 «Εφαρμογή 
των διατάξεων του ν. 4485/2017 (Α Ί 14) για θέματα 
μεταπτυχιακών σπουδών και εκπόνησης διδακτορι¬ 
κών διατριβών-λοιπά θέματα ΑΔΑ: ΨΙΜΖ4653ΠΣ-0Ρ2, 
αριθμ. 164530/Ζ1 /03-10-2017 «Άμεσες ενέργειες και 
χρονοδιάγραμμα όσον αφορά τη λειτουργία των Ειδι¬ 
κών Λογαριασμών Κονδυλίων Έρευνας (Ε.Λ.Κ.Ε.) των 
Α.Ε.Ι. μετά τη δημοσίευση του ν. 4485/2017 (ΑΊ14) 
(ΑΔΑ:6ΕΜ04653ΠΣ-ΥΑ4), αριθμ. 203446/Ζ1/22-11-201 7 
«Διευκρινίσεις σχετικά με την εφαρμογή διατάξεων του 
ν. 4485/17 (ΑΊ 14), αριθμ. 227378/Ζ1 /22-12-2017 «Εφαρ¬ 
μογή των διατάξεων του ν. 4485/2017 (ΑΊ 14) για θέματα 
μεταπτυχιακών σπουδών», αριθμ. 26407/Ζ1/15-02-2018 
«Ίδρυση - Επανίδρυση ΠΜΣ σε εφαρμογή των διατάξεων 
τουν. 4485/2017 (114 Α')». 

9. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

10. Το Ειδικό Πρωτόκολλο Συνεργασίας μεταξύ του 
Τμήματος Φιλολογίας του Πανεπιστημίου Κρήτης και 
του Ινστιτούτου Μεσογειακών Σπουδών του Ιδρύματος 
Τεχνολογίας και Έρευνας για την ίδρυση και λειτουργία 
Διιδρυματικού Προγράμματος Μεταπτυχιακών Σπου¬ 
δών στις Θεατρικές και Κινηματογραφικές Σπουδές το 

οποίο εγκρίθηκε από τη Σύγκλητο του Πανεπιστημίου 
Κρήτης (απόφαση 382η/18.01.2018 - ορθή επανάληψη 
389η/21.06.2018 τακτική συνεδρίαση) και από το Διοι¬ 
κητικό Συμβούλιο του ΙδρύματοςΤεχνολογίας και Έρευ¬ 
νας (απόφαση 365/27-6/16.12.2017 - ορθή επανάληψη 
16.6.2018), και το οποίο προσαρτάται στην παρούσα 
απόφαση. 

11. Το ΦΕΚ 82/τ.ΥΟΔΔ/18-02-2016 και την αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανηςτου Πανεπιστημίου Κρήτης με πλήρη 
θητεία, από 23/02/2016. 

12. Την αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανε¬ 
πιστημίου Κρήτης, στις 01-12-2017 σε εφαρμογή των 
διατάξεων του ν. 4485/2017 (ΦΕΚ 114/τ.Α'/04-08-2017) 
για το ακαδημαϊκό έτος 2017-2018 όπως ισχύει. 

13. Το με αριθμ. 83/16-01 -2012 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Φιλολογίας του Πανεπιστη¬ 
μίου Κρήτης. 

14. Το απόσπασμα πρακτικών της 11 ης/23-5-2018 συ¬ 
νεδρίασης της Συνέλευσης του Τμήματος Φιλολογίας του 
Πανεπιστημίου Κρήτης. 

15. Το απόσπασμα πρακτικών της αριθμ. 6/19.06.2018 
συνεδρίασης της Επιτροπής Μεταπτυχιακών Σπουδών 
του Πανεπιστημίου Κρήτης. 

16. Το ότι το Πρόγραμμα Μεταπτυχιακών Σπουδών 
της απόφασης θα λειτουργήσει χωρίς τέλη φοίτησης, 
σύμφωνα με τις διατάξεις του άρθρου 37 ιδίως παρ. 1, 
3,5, του ν. 4485/2017. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Την ίδρυση από το ακαδημαϊκό έτος 2018-2019 Προ¬ 
γράμματος Μεταπτυχιακών Σπουδών με τίτλο «Θεατρι¬ 
κές και Κινηματογραφικές Σπουδές» ως Διιδρυματικού 
Προγράμματος Μεταπτυχιακών Σπουδών στις Θεατρι¬ 
κές και Κινηματογραφικές σπουδές σε συνεργασία του 
Τμήματος Φιλολογίας του Πανεπιστημίου Κρήτης και 
του Ινστιτούτου Μεσογειακών Σπουδών του Ιδρύματος 
Τεχνολογίας και Έρευνας, ως ακολούθως: 

Άρθρο 1 

Γενικές διατάξεις 

Το Τμήμα Φιλολογίας του Πανεπιστημίου Κρήτης και 
το Ινστιτούτο Μεσογειακών Σπουδώντου ΙδρύματοςΤε- 
χνολογίας και Έρευνας οργανώνουν και λειτουργούν από 
το ακαδημαϊκό έτος 2018-2019 Διιδρυματικό Πρόγραμ¬ 
μα Μεταπτυχιακών Σπουδών (στο εξής Δ.Π.Μ.Σ.) με τίτλο 
«Θεατρικές και Κινηματογραφικές Σπουδές» σύμφωνα με 
τις διατάξεις αυτής της απόφασης και τις σχετικές διατά¬ 
ξεις του ν.4485/2017 (ΦΕΚ 114/τ.Α'/04.08.2017). Για την 
παρακολούθηση του προγράμματος δεν προβλέπονται 
τέλη φοίτησης. 


Άρθρο 2 

Αντικείμενο - Σκοπός 

Αντικείμενο και σκοπόςτου Δ.Π.Μ.Σ. είναι η από κοινού 
προαγωγή της επιστήμης και της έρευνας στις ιστορικές 
και θεωρητικές σπουδέςτου θεάτρου και του κινηματο¬ 
γράφου και η δημιουργία εξειδικευμένων ερευνητών 
και ερευνητριών στην κριτική μελέτη και επιστημονική 
αξιοποίηση του θεάτρου και του κινηματογράφου, κα¬ 
ταλλήλως καταρτισμένων να απασχοληθούν σε θέσεις 
στον δημόσιο και ιδιωτικό τομέα, να συμμετάσχουν σε 
ανταγωνιστικά ερευνητικά προγράμματα και να ακολου¬ 
θήσουν διδακτορικές σπουδές που θα τους επιτρέψουν 
να στελεχώσουν πανεπιστημιακά τμήματα, ερευνητικά 
κέντρα και ινστιτούτα της Ελλάδας και του εξωτερικού. 

Άρθρο 3 

Τίτλος Μεταπτυχιακών Σπουδών 

Το Διιδρυματικό Πρόγραμμα Μεταπτυχιακών Σπου¬ 
δών απονέμει Δίπλωμα Μεταπτυχιακών Σπουδών 
(Δ.Μ.Σ.) στις Θεατρικές και Κινηματογραφικές Σπουδές. 

Άρθρο 4 

Κατηγορίες πτυχιούχων που γίνονται δεκτοί 

1. Στο Δ.Π.Μ.Σ. γίνονται δεκτοί, σύμφωνα με τα ειδικώς 
οριζόμενα στον Κανονισμό Μεταπτυχιακών Σπουδών, 
πτυχιούχοι τμημάτων Ανώτατων Εκπαιδευτικών Ιδρυμά¬ 
των και ομοταγών ιδρυμάτων της αλλοδαπής, οι τίτλοι 
των οποίων έχουν αναγνωριστεί από το Διεπιστημονικό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.), σύμφωνα με το ν. 3328/2005 
(ΦΕΚ 80/τ.Α'/1-4-2005). 

2. Η επιλογή των μεταπτυχιακών φοιτητών και φοι¬ 
τητριών γίνεται σύμφωνα με όσα ορίζονται στο άρθρο 
34, παρ. 2, του ν.4485/2017, όπως εξειδικεύονται στον 
Κανονισμό Μεταπτυχιακών Σπουδών του Δ.Π.Μ.Σ. 

Άρθρο 5 

Χρονική διάρκεια φοίτησης 

Η χρονική διάρκεια φοίτησης για την απονομή του 
Δ.Μ.Σ. στο Δ.Π.Μ.Σ. στις Θεατρικές και Κινηματογραφικές 
Σπουδές ορίζεται σε τέσσερα (4) διδακτικά εξάμηνα πλή¬ 
ρους φοίτησης και επιπλέον τρία (3) για το πρόγραμμα 
μερικής φοίτησης. Ειδικότερα θέματα ρυθμίζονται στον 
Κανονισμό Μεταπτυχιακών Σπουδών του Δ.Π.Μ.Σ. 

Άρθρο 6 

Ενδεικτικό Πρόγραμμα 

Το σύνολο των Πιστωτικών Μονάδων (ΕΈΤ5) που απαι¬ 
τείται για την απονομή του τίτλου του Δ.Μ.Σ. στο Δ.Π.Μ.Σ. 
στις Θεατρικές και Κινηματογραφικές Σπουδές ορίζεται 
σε εκατόν είκοσι (120). Κάθε φοιτητής και φοιτήτρια υπο- 
χρεούται να παρακολουθήσει, να ολοκληρώσει και να 
αξιολογηθεί επιτυχώς σε έξι (6) μεταπτυχιακά σεμινάρια 
διαφορετικού περιεχομένου και να συγγράφει διπλωμα¬ 
τική εργασία. 

Τα έξι (6) μεταπτυχιακά σεμινάρια θα αφορούν γνωστι¬ 
κά αντικείμενα θεατρικών και κινηματογραφικών σπου¬ 
δών, σχετικών με το ελληνικό και παγκόσμιο θέατρο και 
τον ελληνικό και παγκόσμιο κινηματογράφο, και σε ένα 
ποσοστό και συναφών επιστημών, όπως διευκρινίζεται 

από τον Κανονισμό Μεταπτυχιακών Σπουδών του Δ.Π.Μ.Σ. στις Θεατρικές και Κινηματογραφικές Σπουδές. Κάθε 
σεμινάριο θα διαρκεί τρεις ώρες εβδομαδιαίως επί δεκατρείς εβδομάδες και θα πιστώνεται με δεκαπέντε (15) 
πιστωτικές μονάδες ΕΘΤ5. 

Η διπλωματική εργασία μπορεί είτε να συνδυάζει θεατρική και κινηματογραφική έρευνα είτε να εξειδικεύεται σε 
θεατρική ή σε κινηματογραφική έρευνα και θα πιστώνεται με τριάντα (30) πιστωτικές μονάδες ΕΘΤ5. 


Ενδεικτικό πρόγραμμα σπουδών 

Το ενδεικτικό πρόγραμμα των μεταπτυχιακών σεμιναρίων και της εκπόνησης διπλωματικής εργασίας στο Δ.Π.Μ.Σ. 
ορίζεται ως εξής: 


Εξάμηνο 

Μάθημα 

ΕΘΤ5 

Α' 

Πηγές της Ιστορίας του Νεοελληνικού Θεάτρου 

15 

Α' 

Ιστορία και ιστοριογραφία του κινηματογράφου 

15 


Σύνολο Εξαμήνου Α 

30 

Β' 

Θεωρία του Θεάτρου 

15 

Β' 

Κινηματογραφική Διασκευή 

15 


Σύνολο Εξαμήνου Β 

30 

Γ' 

Πρόσληψη αρχαίου θεάτρου 

15 

Γ' 

Θεωρία του κινηματογράφου 

15 


Σύνολο Εξαμήνου Γ 

30 

Δ' 

Μεταπτυχιακή Διπλωματική Εργασία 

30 


Σύνολο Εξαμήνου Δ 

30 


Σύνολο Μ.Δ.Ε. 

120 


Τροποποίηση του προγράμματος των σεμιναρίων, πλήρους και μερικής φοίτησης, ανακατανομή σεμιναρίων με¬ 
ταξύ των εξαμήνων και κάθε άλλο σχετικό θέμα ρυθμίζονται ειδικότερα στον Κανονισμό Μεταπτυχιακών Σπουδών 
του Δ.Π.Μ.Σ.. Μέρος του προγράμματος σπουδών μπορεί να διεξάγεται και με μέσα εξ αποστάσεως εκπαίδευσης 
στο πλαίσιο του ν. 4485/2017, άρθρο 30, παρ. 3». 

Άρθρο 7 

Γλώσσα διδασκαλίας και εκπόνησης της διπλωματικής εργασίας 

Γλώσσα διδασκαλίας, συγγραφής των σεμιναριακών εργασιών και της μεταπτυχιακής διπλωματικής εργασίας 
ορίζονται η ελληνική ή η αγγλική. 

Άρθρο 8 

Αριθμός εισακτέων 

Ο αριθμός των εισακτέων κατ' έτος ορίζεται κατ' ανώτατο όριο σε δεκαπέντε (15). 

Άρθρο 9 

Διδακτικό προσωπικό 

1 .Τη διδασκαλία των σεμιναρίων του Δ.Π.Μ.Σ. αναλαμβάνουν κατά κύριο λόγο τα μέλη Δ.Ε.Π. του Τομέα Θεατρο- 
λογίας-Μουσικολογίας του Τμήματος Φιλολογίας του Πανεπιστημίου Κρήτης, ερευνητές/ερευνήτριες του Ινστιτού¬ 
του Μεσογειακών Σπουδών, άλλα μέλη ΔΕΠ του Τμήματος Φιλολογίας, καθώς και άλλες κατηγορίες διδασκόντων, 
σύμφωνα με τις διατάξεις του άρθρου 36 του ν. 4485/2017, όπως ισχύει. 

2. Η Ειδική Διιδρυματική Επιτροπή του Π.Μ.Σ. αξιολογεί τις ανάγκες του Δ.Π.Μ.Σ. σε διδακτικό προσωπικό και 
μπορεί να αναθέσει αιτιολογημένα διδακτικό έργο σε μέλη Δ.Ε.Π. άλλων Τμημάτων του Πανεπιστημίου Κρήτης ή 
να προσκαλέσει για διδασκαλία μέλη Δ.Ε.Π. άλλων Α.Ε.Ι, ερευνητές άλλων ερευνητικών κέντρων, καταξιωμένους 
επιστήμονες της αλλοδαπής που έχουν θέση ή προσόντα καθηγητή ή ερευνητή σε ερευνητικό κέντρο και επι¬ 
στήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο του 
Δ.Π.Μ.Σ., σύμφωνα με όσα ορίζουν οι παρ. 2 και 5 του άρθρου 36 του ν.4485/2017. 

Άρθρο 10 

Υλικοτεχνική υποδομή 

Για τις διδακτικές και ερευνητικές ανάγκες του Δ.Π.Μ.Σ. το Πανεπιστήμιο Κρήτης και το Ιδρυμα Τεχνολογίας και 
Έρευνας διαθέτουν τις αναγκαίες για την εύρυθμη λειτουργία του Δ.Π.Μ.Σ. υποδομές σε αίθουσες διδασκαλίας και 
τηλεδιάσκεψης, γραφεία, εξοπλισμό, οργανωμένες βιβλιοθήκες με πρόσβαση σε σύγχρονες ηλεκτρονικές υπηρε- 

σίες και δίκτυα. Επιπλέον το Τμήμα Φιλολογίας του Πανεπιστημίου Κρήτης διαθέτει Ερευνητικό Εργαστήριο, όπου 
θεραπεύονται οι θεατρικές και κινηματογραφικές σπουδές, ενταγμένο στο Κέντρο Ερευνών και Μελετών (Κ.Ε.ΜΕ.) 
του Πανεπιστήμιου Κρήτης (π.δ.1067/3, ΦΕΚ 270/1/28-11-1980). Το Ινστιτούτο Μεσογειακών Σπουδών διαθέτει 
ερευνητικό τμήμα Θεατρολογίας, που καλλιεργεί συστηματικά την πρωτότυπη επιστημονική έρευνα στο χώρο της 
ιστορίας του θεάτρου, και Εργαστήριο Εικόνας, Ήχου και Κίνησης. 

Άρθρο 11 

Διάρκεια λειτουργίας 

Το Δ.Π.Μ.Σ. θα λειτουργήσει έως και το ακαδημαϊκό έτος 2025-2026 με την επιφύλαξη των κείμενων διατάξεων 
(ν.4485/2017, αρ. 44 Αξιολόγηση) παρ.6). 

Άρθρο 12 

Πόροι -Χρηματοδότηση και κόστος λειτουργίας 

1. Η χρηματοδότηση του Δ.Π.Μ.Σ. στις Θεατρικές και Κινηματογραφικές Σπουδές προέρχεται από: 

α) τον προϋπολογισμό του Πανεπιστημίου Κρήτης, 

β) τον προϋπολογισμό του Ιδρύματος Τεχνολογίας και Έρευνας, 

γ) τον προϋπολογισμό του Υπουργείου Παιδείας, Έρευνας και Θρησκευμάτων, 

δ) δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως οριοθετείται 
στην περίπτωση α' της παρ. 1 του άρθρου 14 τουν.4270/2014 (ΦΕΚ 143/τ.Α'), ή του ιδιωτικού τομέα, 

ε) πόρους από ερευνητικά προγράμματα και από προγράμματα της Ευρωπαϊκής Ένωσης ή άλλων διεθνών ορ¬ 
γανισμών, 

ζ) μέρος των εσόδων του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Κρήτης, η) κάθε 
άλλη νόμιμη πηγή. 

2. Το ετήσιο κόστος λειτουργίας του Δ.Π.Μ.Σ. ανέρχεται, κατά τα πρώτα πέντε ακαδημαϊκά έτη, στα εξής: 




2019 

2020 

2021 

2022 

2023 

1 

Δαπάνες εξοπλισμού και δαπάνες λογισμικού 

1.000 

1.000 

1.200 

1.200 

1.400 

2 

Δαπάνες χορήγησης υποτροφιώνσε μεταπ. φοιτητές 
και επιστημονικής απασχόλησης μετ. φοιτητών 

5.000 

5.200 

5.500 

5.600 

5.800 

3 

Δαπάνες αναλώσιμων 

500 

500 

500 

600 

600 

4 

Δαπάνες μετακινήσεων διδασκόντων του ΠΜΣ 






5 

Δαπάνες μετακινήσεων φοιτητών του ΠΜΣ 
για εκπαιδευτικούς σκοπούς 

2.700 

3.000 

3.200 

3.500 

3.800 

6 

Αμοιβές διδασκαλίας τακτικού προσωπικού 
των ΑΕΙ και ερευνητικών κέντρων που 
συμμετέχουν στην οργάνωση του ΠΜΣ 

ΜΗΔΕΝ 

ΜΗΔΕΝ 

ΜΗΔΕΝ 

ΜΗΔΕΝ 

ΜΗΔΕΝ 

7 

Αμοιβές έκτατου διδακτικού προσωπικού των ΑΕΙ 
που συμμετέχουν στην οργάνωση του ΠΜΣ 

ΜΗΔΕΝ 

ΜΗΔΕΝ 

ΜΗΔΕΝ 

ΜΗΔΕΝ 

ΜΗΔΕΝ 

8 

Αμοιβές διδασκαλίας προσωπικού 

της παρ. 5 του άρθρου 36 του ν. 4485/2017 

1.800 

2.000 

2.100 

2.500 

2.600 

9 

Αμοιβές διοικητικής και τεχνικής υποστήριξης 

1.000 

1.100 

1.200 

1.300 

1.400 

10 

Λοιπές δαπάνες, όπως ιδίως έξοδα 
δημοσιότητας - προβολής, αγοράς εκπαιδευτικού 
υλικού, οργάνωσης συνεδρίου 

3.000 

3.200 

3.300 

3.300 

3.400 


ΣΥΝΟΛΟ 

15.000 

16.000 

17.000 

18.000 

19.000 


Άρθρο 13 

Μεταβατικές διατάξεις 

Οι εισαχθέντες στο Π.Μ.Σ. του Τμήματος Φιλολογίας με κατεύθυνση «Ιστορία και Θεωρία του Θεάτρου και του 
Κινηματογράφου» μέχρι και το ακαδημαϊκό έτος 2017-2018 θα περατώσουν τις σπουδές τους με τις διατάξεις της 
ΥΑ 107306/Β7, ΦΕΚ 1955/18-7-2014. 

Άρθρο 14 
Αξιολόγηση 

Το Δ.Π.Μ.Σ. υπόκειται στις διαδικασίες αξιολόγησης που ορίζει το άρθρο 44 του ν.4485/2017. 

Άρθρο 15 

Εξουσιοδοτικές διατάξεις 

Όσα θέματα δεν ρυθμίζονται στην παρούσα απόφαση 
ρυθμίζονται από τον Κανονισμό Μεταπτυχιακών Σπου¬ 
δών του Δ.Π.Μ.Σ. στις Θεατρικές και Κινηματογραφικές 
Σπουδές και από τα αρμόδια όργανα οργάνωσης, λει¬ 
τουργίας και διοίκησής του, όπως αυτά ορίζονται στα 
άρθρα 31 και 43 του ν. 4485/2017. 

Ειδικό Πρωτόκολλο Συνεργασίας μεταξύ του 
Τμήματος Φιλολογίας του Πανεπιστημίου Κρήτης 
και του Ινστιτούτου Μεσογειακών Σπουδών του 
Ιδρύματος Τεχνολογίας και Έρευνας για την ίδρυ¬ 
ση και λειτουργία Διιδρυματικού Προγράμματος 
Μεταπτυχιακών Σπουδών στις Θεατρικές και Κι¬ 
νηματογραφικές Σπουδές 

Προοίμιο 

Το Τμήμα Φιλολογίας του Πανεπιστημίου Κρήτης και το 
Ινστιτούτο Μεσογειακών Σπουδών του ΙδρύματοςΤεχνο- 
λογίας και Έρευνας θα συνεργαστούν στην οργάνωση 
και διεξαγωγή Προγράμματος Μεταπτυχιακών Σπουδών 
(Π.Μ.Σ.) στις Θεατρικές και Κινηματογραφικές Σπουδές. 

Άρθρο 1 
Ίδρυση Π.Μ.Σ. 

1.1 Το Τμήμα Φιλολογίας Πανεπιστημίου Κρήτης και το 
Ινστιτούτο Μεσογειακών Σπουδών του ΙδρύματοςΤεχνολο- 
γίας και Έρευνας συμφωνούν στην ίδρυση και από κοινού 
λειτουργία Διιδρυματικού Προγράμματος Μεταπτυχιακών 
Σπουδών στις Θεατρικές και Κινηματογραφικές Σπουδές 
(Π.Μ.Σ. «Θεατρικές και Κινηματογραφικές Σπουδές») που 
θα λειτουργήσει από το ακαδημαϊκό έτος 2018-2019. 

1.2 Η λειτουργία του Π.Μ.Σ. στις Θεατρικές και Κινη¬ 
ματογραφικές Σπουδές διέπεται από τις διατάξεις του 
ν. 4485/2017, άρθρα 30 παρ. 1-3 και 5,31-37,43 παρ. 1, 
44,45 παρ. 1,85 παρ. 2α, 3 και 7, όπως ισχύουν, τις απο¬ 
φάσεις της Συγκλήτου του Πανεπιστημίου Κρήτης και 
του Διοικητικού Συμβουλίου του ΙδρύματοςΤεχνολογίας 
και Έρευνας για την ίδρυση και την ανανέωση λειτουρ¬ 
γίας του, καθώς και από τον Κανονισμό Μεταπτυχιακών 
Σπουδών του. 

1.3.Το Π.Μ.Σ. ιδρύεται στο πλαίσιο της ίδρυσης - επα¬ 
νίδρυσης των Προγραμμάτων Μεταπτυχιακών Σπου¬ 
δών που ορίζει ο ν. 4485/2017 (ΦΕΚ 114/τ.Α'/04.08.2017) 
και προέρχεται από το Π.Μ.Σ. του Τμήματος Φιλολογίας 
του Πανεπιστημίου Κρήτης, που ιδρύθηκε το 1993 και 
λειτούργησε έκτοτε αδιαλείπτως [υπουργική απόφαση 
Β1/626 (ΦΕΚ 865/τ.Β'/26.11.1993)], όπως αντικαταστά- 
θηκε από την υπουργική απόφαση 24454/Β7 (ΦΕΚ 1202/ 
τ.Β'/13.7.2007), και στη συνέχεια από την υπουργική 
απόφαση 107306/Β7 (ΦΕΚ 1955/τ.Β'/18.7.2014), και ει¬ 
δικότερα της ειδίκευσης του ως άνω Π.Μ.Σ. στην «Ιστο¬ 
ρία και θεωρία του θεάτρου και του κινηματογράφου». 

Άρθρο 2 

Υποχρεώσεις Τμήματος Φιλολογίας και Ινστιτούτου 
Μεσογειακών Σπουδών 

2.1.ΤοΤμήμα Φιλολογίαςτου Πανεπιστημίου Κρήτης 
και το Ινστιτούτο Μεσογειακών Σπουδών του Ιδρύματος 
Τεχνολογίας και Έρευνας δεσμεύονται ότι θα υποστη¬ 
ρίξουν από κοινού το Π.Μ.Σ. στις Θεατρικές και Κινημα¬ 


τογραφικές Σπουδές: α) με το ακαδημαϊκό προσωπικό 
τους, και β) με την παροχή υλικοτεχνικής υποδομής (αί¬ 
θουσες διδασκαλίας, τεχνικός εξοπλισμός, πρόσβαση 
σε βιβλιοθήκες, κλπ.). 

2.2 Η διοικητική ευθύνη λειτουργίας του Π.Μ.Σ. στις 
Θεατρικές και Κινηματογραφικές Σπουδές ανήκει στο 
Τμήμα Φιλολογίαςτου Πανεπιστημίου Κρήτης. 

Άρθρο 3 

Ειδική Διιδρυματική Επιτροπή 

3.1. Η Ειδική Διιδρυματική Επιτροπή του Π.Μ.Σ. Θεα¬ 
τρικές και Κινηματογραφικές Σπουδές αποτελείται από 
εννέα (9) μέλη: α) τέσσερα (4) μέλη Δ.Ε.Π. του Τμήμα¬ 
τος Φιλολογίας που εκλέγονται από τη Συνέλευση του 
Τμήματος Φιλολογίας, β) τρεις (3) ερευνητές που υπο¬ 
δεικνύονται από το Ινστιτούτο Μεσογειακών Σπουδών, 
γ) δύο (2) εκπροσώπους των φοιτητών του Π.Μ.Σ., που 
εκλέγονται με άμεση, μυστική και καθολική ψηφοφο¬ 
ρία μεταξύ των «φοιτητών με δικαίωμα φοίτησης» του 
Π.Μ.Σ., όπως ορίζονται στο άρθρο 2, παρ. β, εδάφιο ββ 
του ν. 4485/2017. Η θητεία των μελών Δ.Ε.Π. και των 
ερευνητών είναι διετής, η θητεία των μεταπτυχιακών 
φοιτητών είναι ετήσια. 

3.2. Η Ειδική Διιδρυματική Επιτροπή συνεδριάζει κατό¬ 
πιν πρόσκλησης του Προέδρου της στις εγκαταστάσεις 
τουΤμήματοςΦιλολογίαςτου Πανεπιστημίου Κρήτης. Η 
Επιτροπή μπορεί να συνεδριάσει επίσης αν το ζητήσουν 
εγγράφως έξι (6) από τα εννέα μέλη της. 

3.3. Η Ειδική Διιδρυματική Επιτροπή βρίσκεται σε 
απαρτία αν είναι παρόντα τουλάχιστον πέντε (5) μέλη της. 
Η Επιτροπή συγκροτείται και λειτουργεί νομίμως ακόμα 
και αν οι φοιτητές δεν εκλέξουν εκπροσώπους τους. 

3.4 Η Ειδική Διιδρυματική Επιτροπή εκλέγει με απλή 
πλειοψηφίατον Πρόεδρό της, ο οποίος είναι καθηγητής 
ή αναπληρωτής καθηγητής του Τμήματος Φιλολογίας. 

3.5 Η Ειδική Διιδρυματική Επιτροπή είναι αρμόδια: 
α) να ορίζει τα μέλη της Συντονιστικής Επιτροπής του 
Π.Μ.Σ., β) να κατανέμει το διδακτικό έργο στους διδά¬ 
σκοντες του Π.Μ.Σ., γ) να συγκροτεί την επιτροπή επι¬ 
λογής των υποψήφιων μεταπτυχιακών φοιτητών, δ) να 
διαπιστώνει την επιτυχή ολοκλήρωση της φοίτησης προ- 
κειμένου να απονεμηθεί το Δίπλωμα Μεταπτυχιακών 
Σπουδών, και ε) να ασκεί κάθε άλλη αρμοδιότητα που 
προκύπτει από τις διατάξεις του ν. 4485/2017 και τον 
Κανονισμό Μεταπτυχιακών Σπουδών του Π.Μ.Σ. 

Άρθρο 4 

Συντονιστική Επιτροπή 

4.1 Η Συντονιστική Επιτροπή του Π.Μ.Σ. στις Θεατρικές 
και Κινηματογραφικές Σπουδές αποτελείται από τέσσε¬ 
ρα (4) μέλη Δ.Ε.Π. τουΤμήματος Φιλολογίας και έναν (1) 
ερευνητή του Ινστιτούτου Μεσογειακών Σπουδών που 
εκλέγονται απάτην Ειδική Διιδρυματική Επιτροπή. Η θη¬ 
τεία των μελών της Συντονιστικής Επιτροπής είναι διετής. 

4.2. Η Συντονιστική Επιτροπή συνεδριάζει κατόπιν 
πρόσκλησης του Προέδρου της στις εγκαταστάσεις του 
Τμήματος Φιλολογίαςτου Πανεπιστημίου Κρήτης. Η Επι¬ 
τροπή μπορεί να συνεδριάσει επίσης αν το ζητήσουν 
εγγράφως τρία (3) από τα πέντε μέλη της. 

4.3. Η Συντονιστική Επιτροπή βρίσκεται σε απαρτία αν 
είναι παρόντα τουλάχιστον τρία (3) μέλη της. 

4.4 Ο Πρόεδρος της Συντονιστικής Επιτροπής ορίζεται 
με απόφαση της Ειδικής Διιδρυματικής Επιτροπής μεταξύ 
των καθηγητών και αναπληρωτών καθηγητώντουΤμήμα- 
τος Φιλολογίας ιδίου ή συναφούς γνωστικού αντικειμένου 
με το αντικείμενο του Π.Μ.Σ., που εξελέγησαν μέλη της 
Συντονιστικής Επιτροπής. Ο Πρόεδρος της Συντονιστικής 
Επιτροπής είναι ταυτόχρονα Διευθυντής του Π.Μ.Σ. 

4.5 Η Συντονιστική Επιτροπή είναι αρμόδια να παρα¬ 
κολουθεί και να συντονίζει τη λειτουργία του Π.Μ.Σ., να 
ορίζει τους επιβλέποντες και τις τριμελείς εξεταστικές 
επιτροπές για τις μεταπτυχιακές διπλωματικές εργασί¬ 
ες των φοιτητών του Π.Μ.Σ., καθώς και να ασκεί κάθε 
άλλη αρμοδιότητα που προκύπτει από τις διατάξεις του 
ν. 4485/2017 και τον Κανονισμό Μεταπτυχιακών Σπου¬ 
δών του Π.Μ.Σ. 

Άρθρο 5 

Διευθυντής - Αναπληρωτής Διευθυντής 

5.1 Ο Διευθυντής και ο Αναπληρωτής Διευθυντής του 
Π.Μ.Σ. στις Θεατρικές και Κινηματογραφικές Σπουδές 
είναι μέλη Δ.Ε.Π. του Τμήματος Φιλολογίας, καθηγητές 
πρώτης βαθμίδας ή αναπληρωτές καθηγητές, ιδίου ή 
συναφούς γνωστικού αντικειμένου με το αντικείμενο 
του ΠΜΣ που διδάσκουν στο Π.Μ.Σ.. 

5.2. Ο Διευθυντής ορίζεται με απόφαση της Ειδικής 
Διιδρυματικής Επιτροπής, έχει διετή θητεία και ασκεί 
παράλληλα καθήκοντα Προέδρου της Συντονιστικής 
Επιτροπής του Π.Μ.Σ.. 

5.3 Ο Αναπληρωτής Διευθυντής ορίζεται με απόφαση 
της Ειδικής Διιδρυματικής Επιτροπής και έχει διετή θητεία. 

5.4. Ο Διευθυντής είναι αρμόδιος να εισηγείται στην 
Ειδική Διιδρυματική Επιτροπή, καθώς και στα αρμόδια 
όργανα του Πανεπιστημίου Κρήτης και του Ιδρύματος 
Τεχνολογίας και Έρευνας, για κάθε θέμα που αφορά στην 
αποτελεσματική λειτουργία του Π.Μ.Σ. Είναι αρμόδιος 
επίσης να ασκεί κάθε άλλη δραστηριότητα που προκύ¬ 
πτει από τις διατάξεις του ν. 4485/2017 και τον Κανονι¬ 
σμό Μεταπτυχιακών Σπουδών του Π.Μ.Σ. 

5.5 Κατά τη λήξη της θητείας της Συντονιστικής Επιτρο¬ 
πής, ο Διευθυντής είναι υπεύθυνος για τη σύνταξη ανα¬ 
λυτικού απολογισμού του ερευνητικού και εκπαιδευτικού 
έργου του Π.Μ.Σ., καθώς και των λοιπών δραστηριοτή¬ 
των του. Ο απολογισμός κατατίθεται στην Ειδική Διιδρυ- 
ματική Επιτροπή καιδι'αυτήςστοΤμήμα Φιλολογίαςτου 
Πανεπιστημίου Κρήτης και το Ινστιτούτο Μεσογειακών 
Σπουδών του Ιδρύματος Τεχνολογίας και Έρευνας. 

5.6 Ο Αναπληρωτής Διευθυντής αναπληρώνει τον Διευ¬ 
θυντή σε περίπτωση απουσίας για οποιονδήποτε λόγο ή 
προσωρινού κωλύματος, καθώς και αν παραιτηθεί ή εκλεί- 
ψει μέχρι τη συμπλήρωση του υπολοίπου της θητείας. 

Άρθρο 6 

Κατανομή διδακτικού και ερευνητικού έργου 

6.1. Το Τμήμα Φιλολογίας και το Ινστιτούτο Μεσογεια¬ 
κών Σπουδών μοιράζονται το διδακτικό και ερευνητικό 
έργο του Π.Μ.Σ. στις Θεατρικές και Κινηματογραφικές 
Σπουδές αναλόγως του ακαδημαϊκού προσωπικού το 
οποίο συνεισφέρουν σε αυτό. 

6.2 Η ειδικότερη κατανομή του διδακτικού έργου αποφα- 
σίζεται από την Ειδική Διιδρυματική Επιτροπή του Π.Μ.Σ. 


Άρθρο 7 

Τίτλος σπουδών 

7.1 Η επιτυχής ολοκλήρωση των μεταπτυχιακών σπου¬ 
δών, σύμφωνα με όσα ορίζονται στην απόφαση Ίδρυσης 
και τον Κανονισμό Μεταπτυχιακών Σπουδών του Π.Μ.Σ. 
στις Θεατρικές και Κινηματογραφικές Σπουδές, οδηγεί 
στην απονομή Διπλώματος Μεταπτυχιακών Σπουδών. 

7.2 Ο απονεμόμενος τίτλος σπουδών χορηγείται από 
το Πανεπιστήμιο Κρήτης και σ'αυτόν αναγράφονται το 
Τμήμα Φιλολογίας του Πανεπιστημίου Κρήτης και το 
Ινστιτούτο Μεσογειακών Σπουδών του Ιδρύματος Τε¬ 
χνολογίας και Έρευνας. 

Άρθρο 8 

Διάρκεια 

8.1 Η διάρκεια λειτουργίας του Π.Μ.Σ. στις Θεατρικές 
και Κινηματογραφικές Σπουδές είναι οκταετής και μπο¬ 
ρεί να ανανεώνεται. Ξεκινά κατά το ακαδημαϊκό έτος 
2018-2019 και λήγει κατά το ακαδημαϊκό έτος 2025- 
2026, οπότε και λήγει η ισχύς του παρόντος Ειδικού 
Πρωτοκόλλου Συνεργασίας. 

8.2. Η διάρκεια ισχύος του παρόντος Ειδικού Πρωτο¬ 
κόλλου Συνεργασίας ανανεώνεται με έγγραφη συμφωνία 
των μερών, εκτός αν ένα από τα δύο συμβαλλόμενα μέρη 
ζητήσει τη λήξη του ή αν η Σύγκλητος του Πανεπιστη¬ 
μίου Κρήτης ή το Διοικητικό Συμβούλιο του Ιδρύματος 
Τεχνολογίας και Έρευνας αποφασίσουν τη λήξη λειτουρ¬ 
γίας του Π.Μ.Σ. Αίτημα λήξης ισχύος του Πρωτοκόλλου 
οφείλει να σταλεί εγγράφως στο άλλο συμβαλλόμενο 
μέρος το αργότερο έξι μήνες πριν από τη συμπλήρωση 
εξαετίας. 

8.3. Αλλαγές στο παρόν Ειδικό Πρωτόκολλο Συνεργα¬ 
σίας και στο θεσμικό πλαίσιο λειτουργίας του Π.Μ.Σ. στις 
Θεατρικές και Κινηματογραφικές Σπουδές επιτρέπονται 
μόνο με τη σύμφωνη γνώμη και των δύο συμβαλλόμε¬ 
νων μερών. 

Άρθρο 9 

Εξουσιοδοτικές διατάξεις 

Οσα θέματα δεν ρυθμίζονται στο παρόν Ειδικό Πρω¬ 
τόκολλο Συνεργασίας, ρυθμίζονται από τις αποφάσεις 
της Συγκλήτου του Πανεπιστημίου Κρήτης και του Δι¬ 
οικητικού Συμβουλίου του Ιδρύματος Τεχνολογίας και 
Έρευνας για την ίδρυση και ανανέωση λειτουργίας του 
Π.Μ.Σ. στις Θεατρικές και Κινηματογραφικές Σπουδές, 
από τον Κανονισμό Μεταπτυχιακών Σπουδών του Π.Μ.Σ., 
καθώς και από τα αρμόδια όργανα οργάνωσης, λειτουρ¬ 
γίας και διοίκησης του Π.Μ.Σ. όπως αυτά ορίζονται στα 
άρθρα 31 και 43 του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 4 Ιουλίου 2018 

Ο Πρόεδρος 

Ο Πρύτανης του Διοικητικού Συμβουλίου 

του Πανεπιστημίου του Ιδρύματος Τεχνολογίας 

Κρήτης καΓΕρευνας 

